Guha Tujôh - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nGuha Tujôh nakeuh saboh guha nyang na di Acèh, neuduëk guha nyan kira-kira na 28 km dari banda Sigli, na di Gampông Cot Laweuëng, Kecamatan Muara Tiga, Kabupatèn Pidië. Guha nyoe na bak teureubéh bukét bak gaki rot timu Gunong Seulawah.Geukheun guha tujôh meukareuna guha nyan na tujôh boh pintô (ruhung guha), ngon bak tiep-tiep guha nyan hana soe tu'oh lom padum na jeu'ôh u dalam guha. Pintô tamong lam guha na diameter 0,6 m ngon luwahjih na 15 m. Lagèe bangeun curak guha kareuëng di wilayah la'èn, bak tiep-tiep ruweueng lam guha nyan jeuet ta kalon na batèe kareuëng nyang meugantung lagèe kristal (stalaktit). Bak aleuë guha meucula-cula batèe kareuëng (stalagmit) nyang 'oh takalon lagèe curak hidang bu leukat nyang biasa geupeuna bak acara adat, la'èn nibaknyan na nyang meurupa lagèe leumo teungoh ji éh, ngon na batèe gunong nyang lagèe peulamin ureuëng meukawèn.\nGeurumpök nibak "https:https://www.duhocchina.com/wiki/index.php?lang=ace&q=Guha_Tujôh&oldid=89534"\nGuha Tujôh nakeuh saboh guha nyang na di Acèh, neuduëk guha nyan kira-kira na 28 km dari banda Sigli, na di Gampông Cot Laweuëng, Kecamatan Muara Tiga, Kabupatèn Pidië. Guha nyoe na bak teureubéh bukét bak gaki rot timu Gunong Seulawah.Geukheun guha tujôh meukareuna guha nyan na tujôh boh pintô (ruhung guha), ngon bak tiep-tiep guha nyan hana soe tu\_'oh lom padum na jeu\_'ôh u dalam guha. Pintô tamong lam guha na diameter 0,6 m ngon luwahjih na 15 m. Lagèe bangeun curak guha kareuëng di wilayah la\_'èn, bak tiep-tiep ruweueng lam guha nyan jeuet ta kalon na batèe kareuëng nyang meugantung lagèe kristal (stalaktit). Bak aleuë guha meucula-cula batèe kareuëng (stalagmit) nyang \_'oh takalon lagèe curak hidang bu leukat nyang biasa geupeuna bak acara adat, la\_'èn nibaknyan na nyang meurupa lagèe leumo teungoh ji éh, ngon na batèe gunong nyang lagèe peulamin ureuëng meukawèn.\nTerakhir diubah pada 30 Buleuen Duwa Blaih 2015, pukul 22.23


Fisika: Cabeung 'Ileumee 'Alam - Wikipèdia bahsa Acèh, ènsiklopèdia bibeuëh Wiki Basa Acèh 2022 - DU HOC CHINA\nCabeung 'Ileumee 'Alam\nPisika nakeuh èleumèë nyang na hubôngan ngön alam nyang hana udép, na sit hubôngan ngön materi ngön grakjih lam ruweuëng ngön watèë. Na sit neubahaih keu bhah energi ngön gaya. Leubèh awam lom tabahaih nyang bhah 'alam ngön 'alam semesta nyoe, pakriban peukateuënjih ban dum nyan.\nMacam-macam fenomena fisika\nAsai nan nibak 'eleumee pisika nyoe nakeuh nibak ureueng Iseulam yoh masa keurajeuen Abbasiah, hinan keuh asai 'eleumee pisika nyan. Teuma jameun hana geuboh nan pisika, jameun geukheun 'eleumee falaq nyang jinoe ka geuplah lom keu saboh cabeueng droejih geupeunan 'eleumee Astronomi lam basa Inggréh. 'Eleumee pisika nyan asai nanjih wab geubagi jisem lam donya nyoe meunurôt udep atawa maté, geukheun udep miseu na jimeuaneuk, na jimeugrak keudroe dan na jiseumajoh.\nWikimedia Commons na mèdia nyang na meupawôt ngön: Physics\nGeurumpök nibak "https:https://www.duhocchina.com/wiki/index.php?lang=ace&q=Fisika&oldid=108454"\nTerakhir diubah pada 26 Buleuen Sikureueng 2018, pukul 06.58\nÔn nyoe seuneulheueh geupeusaneut bak 26 Buleuen Sikureueng 2018, poh 06.58.


Yahya - Audio Books: the Book of John - Chapter 17\nÓh ka lheueh geupeugah meunan, Isa laju geutangáh u langét sira geupeugah, "Bapak, jinoe ka trok watée jih. Peu Agong kheueh Aneuëk Droeneueh, mangat Aneuëk Droeneueh pi ji peu Agong Bapak.\n2 Bapak ka neubri kuasa ateueh banmandum umat manusia ubak Aneuëk, mangat jihnyan jibri udeb seujati dan keukai keu mandum ureuëng nyang Bapak bri bak jihnyan.\n3 Nyoe kheueh Udeb seujati dan keukai; mangat manusia jituri Bapak, sibagoe Allah nyang beutôi, dan jituri Isa nyang nyang geu-utus lé Bapak.\n4 Ulôn ka lôn peumulia Bapak ateueh rhueng bumoe nyoe deungon lôn peuseuleusoe buet nyang ka Bapak bri bak Ulôn.\n5 Bapak! Agong kheueh Ulôn jinoenyoe ubak Bapak deungoe keumuliaan nyang na bak Ulôn meusajan Bapak sigohlom donya nyoe teupeujeuet.\n6 Ulôn ka Lôn peuturi Bapak ubak ureuëng-ureuëng nyang na lam donya nyoe nyang ka Bapak bri keu Ulôn. Awaknyan na kheueh atra Bapak, dan Bapak ka neubri awaknyan bak Ulôn. Awaknyan ka jiseutôt peue nyang Bapak peugah.\n7 Jinoenyoe awaknyan ka jiteupeue bahwa banmandum nyang Bapak bri bak Ulôn asai jih nibak Bapak.\n8 Ka Ulôn peusampoe bak awaknyan tutoe haba nyang Bapak bri bak Ulôn; dan awaknyan ka jiteurimong. Awaknyan jiteupeue bahwa Ulôn biet-biet teuka nibak Bapak dan awaknyan jipatéh bahwa Bapak kheueh nyang utus Ulôn.\n9 Ulôn meudoá keu awaknyan. Ulôn hana meudoá keu donya seulaén keu ureuëng-ureuëng nyang ka Bapak bri ubak Ulôn, sabab awaknyan na kheueh atra Bapak.\n10 Mandum atra Ulôn na kheueh atra Bapak cit teuma; dan banmandum atra Bapak atra Ulôn cit teuma. Ulôn jipeumulia lam kawan awaknyan.\n11 Jinoenyoe Ulôn teuka ubak Bapak. Ulôn hana tinggai le lam donya nyoe; teuma awaknyan na lam donya. Bapak nyang Suci! Jaga kheueh awaknyan ngon keukuasaan nan Bapak, na kheueh nan nyang ka Bapak bri ubak Ulôn -- mangat awaknyan jeuet keusaboh, saban lagée Bapak ngon Ulôn na kheueh saboh.\n12 Watée Ulôn mantong na meusajan awaknyan, Ulôn ka Lôn jaga awaknyan ngon keukuasaan nan Bapak -- nan nyang Bapak bri ubak Ulôn. Ulôn ka Lôn jaga awaknyan dan hana meusidroe pih lam kawan awaknyan nyang gadôh, keucuali jihnyan nyang ka seuharôh jih gadôh; ngon lagée nyan geunab kheueh peue nyang ka teutuléh lam Alkitab.\n13 Jinoenyoe Ulôn jak bak Bapak. Banmandum nyoe Ulôn peugah simantong Ulôn na lam donya; mangat awaknyan ngon sipeunoh até jirasa keugeumbiraan Ulôn.\n14 Ulôn ka Lôn peusampoe bak awaknyan tutoe haba Bapak, dan donya jibanci awaknyan, sabab awaknyan bukon milék donya, saban lagée Ulôn kon cit atra donya.\n15 Ulôn hana Lôn lakée mangat Bapak neucok awaknyan nibak lam donya nyoe, teuma nyang Ulôn lakée mangat Bapak neujaga awaknyan nibak ureuëng jeuhet.\n16 Saban cit hai jih lagée Ulôn bukon atra donya, awaknyan pih bukon atra donya.\n17 Beujeuet kheueh awaknyan atra khusos Bapak rot keubeunaran; Tutoe Bapak nyan na kheueh keubeunaran.\n18 Lagée Bapak ka geukirém Ulôn lam donya, lagéenyan cit teuma Ulôn kirém awaknyan u dalam donya.\n19 Keu keupeuntengan awaknyan, Ulôn seurah droe sibagoe atra milék khusos Bapak meulalu keubeunaran.\n20 Bukon keu awaknyoe mantong Ulôn meudoá. Ulôn meudoá cit teuma keu ureuëng-ureuëng nyang meuiman ubak ulôn ngon keusaksian awaknyan nyoe.\n21 Ulôn lakée, Bapak, mangat awaknyan banmandum jeuet keu saboh, lagée Bapak meusaboh ngon Ulôn, dan Ulôn ngon Bapak. Seumoga awaknyan jeuet keu saboh ngon tanyoe mangat donya jipatéh bahwa Bapak nyang utus Ulôn.\n22 Ulôn ka Lôn bri bak awaknyan keumuliaan nyang Bapak bri keu Ulôn, mangat awaknyan jeuet keusaboh, saban cit lagée geutanyoe saboh;\n23 Ulôn ngon awaknyan, dan Bapak ngon Ulôn; mangat awaknyan keubiet-keubiet saboh. Teuma donya jiteupeue bahwa Bapak kheueh nyang utus Ulôn, dan bahwa Bapak neugaséh awaknyan lagée Bapak neugaséh Ulôn.\n24 Bapak, Ulôn meuharab awaknyan, nyang Bapak bri keu Ulôn, na meusajan ngon Ulôn bak teumpat Ulôn na, mangat awaknyan jikalon keumuliaan Ulôn; na kheueh keumuliaan nyang Bapak bri keu Ulôn, sabab Bapak neugaséh Ulôn sigohlom donya teupeujeuet.\n25 Bapak nyang ade! Donya hana jituri Bapak, teuma Ulôn kuturi Bapak; dan ureuëng-ureuëng nyoe jiteupeue bahwa Bapak nyang utus Ulôn.\n26 Ulôn ka Ulôn peugah nan Bapak bak awaknyan; dan Ulôn teuma sabe Lôn peubuet lagée nyan, mangat geunaséh Bapak keu Ulôn teutab na lam até awaknyan dan Ulôn meusaboh ngon awaknyan."


Subyek: Aneuk Dara mita Reubong Thu May 29, 2008 9:12 am\nTrôh rumoh si Dara, geukaloen keu aneuk dara nyan tinggai dalam jambô, agam kaya nyoe han geuteujeut tamoeng. Si Agam woe balek u rumoh geuh ngoen teumanyoeng- manyoeng lam até.\nSingöh beungöh jih, si Agam nyan jak lom meulum dua aneuk dara gasien nyan. Geukaloen lom bandua dara nyan tamoeng lam uteun. Si Agam geuseutöt laju sampé trôh lam uteuen. Agam nyan geuperhati but si Dara. Bak geulum dari seumak-seumak, geukaloen keuh aneuk daranyan teungoh geupoet reubông ngoen oen paku. Watee woe geuseutöt lom dari likot sampee trôk u rumoh si dara lom.\nLageenyan keu sabee tiep uroe. Agam kaya nyan sabee geulum dua dara tari aneuk janda gasien gampong nyan. Bak si uroe si Agam han ék geutheun lé. Akhéjih bak saboh watee si Agam jijak u rumoh janda gasien nyan. Meunan geutamoeng lam rumoh, si Agam laju geu ungkap asoe até. Geupeugah keuh jih keuneuk meukawen deungoen salah saboh aneuk dara nyan. Bansaboh rumoh teukeujôt bak jideungoe meuheut agam kaya nyan. Phoen that mak si Dara han geupatéh haba si Agam, tapi si Agam geupaksa laju meuheut meukawen ngoen aneuk janda nyan. Akhéjih janda nyan teupaksa geujôk aneuk gobnyan nyang tuha geupeukawen lee agam nyan. Yôhleuh meukawen si Tuha woe ngoen lakoe. Lam jambônyan jioe tinggai janda tuha sidroe dua ngeon si Tulôt.\nUroe meugantoe uroe, umu janda nyan meutamah tuha. Akhéjih janda nyan sakét. Jinoe janda tuha nyan teu éh bak teumpat éh hana ék meumètle. Gobnyan geukeumiet lee si Tulôt, seumeuntara si Tuha hantom lé gewoe u rumoh. Si Tuha ka udép seunang dua ngoen lakoe di gampông meurandéh.\nKareuna breueh di rumöh ka abéh, janda nyan geuyuo si Tulôt jak u rumoh akakjih jak lakee breueh si’at. Si Tulôt jak u rumoh si Tuha. Bak akakjih nyan, si Tulôt geuceurita teutang keudaan mak gobnyan nyang sakét. Geukheun lee si Tulôt, “Mak tanyoe lakè breueh dua neuk. Mak jinoe teungöh sakét.”\nMeunan geudeungoe haba si Tulôt, si Tuha geujaweub, “Mangat mantoeng lake-lake breuh bak gob, peu kah piké breueh nyoe kuteumee lageenyan mantoeng?! Hana lam donya nyoe nyang mangat nyan gratih, mandum peurlee but, peurlee reuôh.”\n“Tapi mak nyang lakee, Kak. Mak tanyoe teungöh sakét.” Geuseuôt lee Tulôt.\n“Kapeugah bak mak kah, keurja ilee, barô loen jôk breuh.” Kheun si Tuha.\nSingkat haba, si Tulôt jiusé lee akakjih. Si Tulôt woe u rumoh ngoen rhoe ie mata. Trôh u rumoh, bak jikaloen mak jih mantoeng bak teumpat éh, si Tulôt han jiteujeut peugah keujadian bak rumoh akakjih. Si Tulôt geumeusom bak dapu. Bak binèh sinungkee geuduok sira jipeutheun ie mata.\nBak geudeungoe na ureung moe bak dapu, si Janda nyang mantong bak teumpat éh geumariet. “Hai, Tulôt, peukeuh kah nyang di dapu? Pakoen göhlom kajak bak akak keuh?”\nNa meupadum gö mak nyan geuulang haba-haba soet sabeub hana jaweuban dari dapu. Ka na meupadum gö geudeungoe, barôlah si Tulôt geuseuöt dari dapu. “Siatreuk loen jak bak akak, mak.”\nMeunan geudeungoe suara Tulôt lagee ureueng moe, mak jih geuteumanyoeng lom. “Peu kapubuet teuma di dapu nyan? Pakoen kamoe, Neuk?”\n“Koen uloen moe, Mak, mata loentuan jitamoeng abee. Loen teungoh peugléh dapu.” Seuôt si Tulôt.\n“Kajeutnyan, kajak ilee bak akakkah, entreuk kapeugléh teuma.” Kheun mak jih lom.\nSi Tulôt jak lom u rumoh si Tuha. Trôh rumoh si Tuha, si Tulôt jiusé lom lee si Tuha. Na meupadum goe si Tulôt jak-jak woe dari rumoh jih u rumoh akakjih meulakee breueh. Tapi sabee jiusé lee akakjih. Akhéjih si Tuha geukheun bak adekjih. “Jeut kah peuwoe breueh loen, menyoe kah katém keurja bak loen.”\n“Peu keurja nyang jeut loen pubuet, Kak?” Kheun si Tulôt.\n“Kamita gutee bak ulee loen trôk ‘an abéh, euntreuk loen jôk breuh si khai keukah dua ngoen mak.”\nBak jipiké keu mak nyang sakét, si Tulôt Akhéjih geutém mita gutee si Tuha. Lageenyan keu sabee jeut-jeut uroe. Si Tulôt jak u rumoh akakjih keu mita gutee. Óh si Tuha meurasa ka abéh gutee bak ulee jih, barô geujôk breueh si khai keu si Tulôt. Breueh nyan geupuwoe laju lee si Tulôt u rumoh geuh. Trôh u rumoh, breuhnyan geutaguen dua ngoen poma.\nBak si uroe, teungöh geumaguen di dapu, si Tuha geurasa gatai that ulee jih. Bak geugarôk-garôk ulee, jiteumee saboh gutee teusangkôt bak gukee. Bak geukaloen mantöng na gutee bak ulee jih, si Tuha meurasa keunoeng pengeut lee adekjih. Meunan lheuh bu, si Tuha laju jak u rumoh mak jih.\nBansaree trôh di rumoh makjih, si Tuha laju geuteumeunak. Si Tuha geuteunak adekjih sira jiklik-klik meuhoi si Tulôt. “Hoi Tulôt!!! Ka kapeungeut kee kah nyoe?! Patkah?! Bèk kameusom, katubiet bagah! Hoe kamè breueh kee?!”\nMeunan geudeungoe su si Tuha teumeunak, makjih nyang mantöng lam sakét teukeujôt bukoenlee wayang. “Peuna aneuk loen? Pakoen gata?” Kheun mak nyan keu si Tuha.\n“Hoe aneuk kureueng ajanyan! Ceubeueh that jih jipeunget loen, heu?! Tulôt kureueng aja… katubiet bagah!!!” Kheun Si Tuha lom.\nBak geudeungoe nanjih sabee-sabee geuteu’öh, si Tulôt tubiet dari dapu. Meunan geukaloen si Tulôt tubiet, si Tuha meutamah beungèh. Laju geutarék bajee si Tulôt.\n“Aneuk cangklak, cukôp galak bak kapeungeut kee! Hoeka kah mee breueh kee. Kapulang bagah keunoe!” Kheun si Tuha sira geutarék ôk si Tulôt.\n“Breueh nyan koen kaleuh akak jôk bak loen dua ngoen mak? Kaleuh loen taguen keu mak, ka kamoe pajôh.” Seuôt si Tulôt teumakôt.\n“Aneuk glang teutak, cukop cangklak bak kapeugah haba. Uloen bri breuehnyan meunyoe keureuja kah ka seuleusoe. Peu keneuk kapeungeut kee, kah?! Bunoe kuteumee mantöng sabohtreuk gutee bak ôk loen.”\n“Jadi pakiban, Kak? Breuh nyang akak bri bunoe kaleuh kamoe pajôh dua ngoen mak. Singoeh uloen mita lom gutee akak.” Kheun si Tulôt lom.\nSi Tuha beungèh bukoenlee wayang bak geudengoe seuôt si Tulôt. Si Tuha geuyue bak mak ngoen adekjih nyan geupeumuntah lom breueh nyang kaleuh dipajôh. Kareuna han mungkén geumuntah lom, si Tuha jak u dapu jak cok aweuk. Deungoen aweuk nyan, geukurèk babah makjih ngoen babah adekjih.\n“Han kupeuizin breueh loen kapajôh. Peutubiet mandum breuh loen bunoe.” Kheun si Tuha sira gekurèk laju reukung makjih ngoen reukung si Tulôt.\nDari dalam babah si Tulôt ngoen makjih jitubiet darah. Akhéjih bandua awaknyan hana meudaya lé. Geukaloen awaknyan hana lé daya, barôlah si Tuha geuwoe u rumoh geuh.\nAlkisah, si Tulôt hana lé dijak mita gutee u rumoh akakjih. Jinoe si Tulôt gisa lom lam uteun jak mita reubông. Tapi malang naséb si Tulôt, ka rab abeh ban saboh uteun jiwét, göhlom jiteumee lom bak trieng nyang mantoeng meureubông. Rata-rata kajeut keu trieng.\nSi Tulôt dijak wét laju ban saboh uteun. Kaleuh geuniet lam até han geuwoe sigöhlom meuteumee reubông. Jih hana ék lé jikaloen pomajih jimoe kareuna hana geupeuwoe reubông. Si Tulôt teutap meuusaha. Bak geuwét-wét, geukaloen keuh saboh rimbôn bak trieng. Bak geupeutoe, deuh sibak bak reubông nyang raya. Até si Tulôt bahagia bukoenlee. Tapi óh jikaloen reubông nyan, até teuh meubah teumakôt. Bak bak reubông nyan meulilét saboh uleu Lhan itam nyang raya.\nLam até si Tulôt meuheut that meucök reubông nyan. Sabeub kaleuh jikeuliléng ban saboh uteun hana meureumpok meisibak reubông pih. Tapi bak jikaloen uleu nyang raya nyan, harapan jih sirna. Si Tulôt geudöng bak teumpat jih sira meudo’a lam até uleunyan beujijak sigra.\nBak teungöh geudöng-döng, si Tulôt teukeujôt ngoeng saboh suara. “Neucok keuh loentuan ikôt deungoen gata.” Kheun suara nyan.\nSi Tulôt geukaloen seuseulingka, tapi hana deuh meusidroe manusia. Bulee kudôk jih jibeudoh. Suara nyan meusue lom. “Neucok keuh loentuan ikôt deungoen gata.”\nSi Tulôt meutamah takôt sabeub hana jiteumee meusidroe ureung di seulingka. Bak geukaloen keudéh keunoe, mata si Tulôt meureumpök keuh ngoen uleu nyang na bak bak reubông nyan. Tulôt geukaloen bak uleu nyan. Jideungoe lom suara nyang sama lagee bunoe. “Neucok keuh loentuan ikôt deungoen gata.”\nBarôlah meuphoem jih, suaranyan nakeuh dari uleu nyang na bak bak reubông nyan. Uleunyan geumarit lom, “Neucok keuh loentuan ikôt deungoen gata.”\nDeungoen ragu-ragu, si Tulôt geupeutoe uleu nyan. “Peukeuh beutoi gata nyang mariet bunoe, wahai uleu?” Tanyoeng si Tulôt.\n“Beutoi that. Neucok keuh loentuan ikôt deungoen gata.” Kheun uleu nyan lom.\n“Pakiban cara uloen ba gata?”\n“Bukoenkeuh gata keuneuk cok reubông nyoe? Kuoh reubông nyoe, bek neukoh, euntreuk luka tubôh loen. Kuoh dari dalam tanoh sampee ukheujih. Lheuhnyan cabôt reubông nyoe. Neubakeuh uloentuan deungoen reubông nyoe u rumoh gata.”\nBan lheuh geudeungoe haba uleu nyan, si Tulôt laju geukuoh bak reubông nyan. Óh lheuh nyan, reubông ngoen uleu nyan geupuduk di ateuh oen eumpeuk. “Pakiban lom?” Tanyoeng si Tulôt bak uleu.\n“Neupeuwoe loentuan u rumoh gata. Reubôh tubôh loen saree reubông nyoe. Reubông nyoe bèk neucang. Peutamoeng laju lageenyoe lam beulangoeng sare tubôh loen.” Kheun uleu.\nMeunan lheuh geudeungoe haba uleu nyan, si Tulôt geupeuwoe saree uleu ngoen reubông. Ban saree trôh rumoh, reubông ngoen uleu nyan geureubôh seusuai haba uleu bunoe. Ka cukôp trép si Tulôt jiprèh reubông nyan, tapi bèk keumasak, meu jue gölom ie lam beulangoeng. Bak geuprèh-prèh masak reubông nyan, si Tulôt rôh geuteungeut bak teumpat duk geuh.\nMeunan teujaga dari teungeut, kon wayang teukeujôt si Tulôt. Dapu jih ka meuubah. Bansaboh rumoh ka meuubah ceudah. Bintéh rumohjih ka meukilat. Bak saboh sagoe rumoh, meuumpang-umpang breuh teupuduk di sinan. Di ateuh meja ka teupuduok bu leungkap deungoen teumön bu. Rumoh jih ka meubah leungkap deungoen seugala keubutuhan udép.\nSi Tulôt teukeujot, laju geupluong bak kama mak jih. Leubèh teukeujôt lom jih meunan trôh bak kama mak jih. Di ateuh teumpat éh, mak jih ka teuduk sira tahé-tahé syit. Deuh keu geukaloen lee si Tulôt lapék teumpat éh mak jih ka meuubah meukilat lagee kulét uleu. Si Tulôt teuingat keu uleu ngoen reubông nyang jireubôh bunoe. Laju jiplung lom u dapu. Meunan trôh u dapu, geusalop laju tôp beulangoeng, tapi hana geuteumeung lé reubông ngoen uleu bunoe.\nSi Tulôt tahé teudöng bak binèh dapu. Tahé na, seunang na, tuemakôt pih na. Bak teungoh bingoeng-bingoeng teudeungoe bak jih saboh suara dari lua. Suara di lua geubri saleum. Ban saree jideungoe suara nyan hi suara uleu nyang direubôh bunoe, si Tulôt laju jiplung u lua. meunan trôh bak pintô, jikaloen lee si Tulôt sidroe aneuk agam teudöng bak babah pintô. Agam nyan meupakaian rapi ceudah lagoina. Bak ulee jih meuikat ija itam meubinték-binték putéh, hi kulét uleu Lhan.\nAgam nyan geubri saleum lom, geulakee izin tamöng lam rumoh. Ban saree trôh lam rumoh, dikeu si Tulôt ngoen mak jih, agam nyan meungaku seubagoe pangeran nyang meenyamar jeut keu uleu Lan bak watee si Tulôt jak cok reubông. Jadi uleu nyang meulilét bak reubông bong nyan nakeuh droe pangeran nyan. Kareuna keusucian até si Tulôt, pangeran nyan keuneuk meukawén deungoen si Tulôt. Meunurut Pangeran nyan, meunyoe bunoe si Tulôt geucang reubông nyan, mungkin Pangeran ka maté. Tapi kareuna kesucian até si Tulôt nyang mat amanah, reubông nyan hana dikoh. Kareuna nyankeuh pangeran meulakee si Tulôt beujeut keu peurumoh gobnyan.\nSingkat haba, bandua pih meukawén. Jinoe rumoh janda nyan ka jeut keu rumoh meugah. Macam-macam keubutuhan udép na bak rumoh gobnyan. Gobnyan pih udép bahagia deungoen si Tulôt ngoen lakoe jih. Janda nyan puléh dari saket jipeuubat lee si Pangeran. Rumoh awaknyan ramee geukunjông lee ureung gampông jak lakee tulông. Awaknyan pih sabé geutulông ureueng-ureueng gampông nyan. Hantom geutulak meunyoe na jamee trôh u rumoh.\nSeumeuntara aneuk janda nyan nyang tuha jinoe udép meularat. Lakoe jih hana lé keurja. Lakoe si Tuha ka sakét, seumeuntara hareuta geuh ka habéh. Breueh hana lé di rumoh. Jideungoe lee si Tuha jinoenyoe mak ngoen adékjih ka jaya, si Tuha jijak u rumoh mak jih keuneuk lakee tulông.\nBansaree trôh di rumoh mak jih, si Tuha jipeugah haba, “Baroekoen awak droen meulakee tulông bak loen, jinoenyoe loen teuma meulakee tulông bak gata. Neujôk loen breueh meu dua neuk.” Khuen si Tuha.\nGeuseuôt lee si Tulôt, “Baroekoen mak peureulee breuh, neuyu loen keureuja bak gata. Nibak uroenyoe kamoe bri breuh keu gata, peu keureuja nyang jeut gata pubut keu kamoe? Peukeuh gata keuneuk kurèk lom reukung kamoe?”\nBak geudeungoe haba si Tulôt, si Tuha malee keudroe. Akhéjih si Tuha jiwoe u rumoh geuh. Breuh hana jiteumee, malee nyang jirasa.\nSahibul hikayat, bak peutheun malee, si Tuha hantom lé jijak u rumoh mak jih. Bahkeuh hana breueh di rumoh, jipeuteun deuk dua ngoen lakoe. Na meupadum trép lheuhnyan, si Tuha pih maté di rumoh droe dua ngoen lakoe kareuna bak peuteun deuk ngoen malee.\nSeumeuntara si Tulôt udép bahagia ngoen sang lakoe. Geurawat mak droe deungoen gaséh sayang. Hana tuwoe syit geutulông ureueng gampông nyang jak u rumoh gobnyan.\nMeunankeuh jikeun lee haba jameun, nyang göt bak ureungchik meuteumeung beurkah, nyang khianat meuteumeung laknat. Si Tulôt pih meuteumee nikmat. Seumoga na beurkah nyang jeut ta cok dari calitra nyoe.


Mei 2019 - TERBAIK-Distributor pupuk organik, Jual Pupuk Organik, Harga Pupuk Organik, Agen Pupuk Organik, Pupuk Organik Kompos,\nNavigasi : Home / 2019 / Mei\n✅HARI INI..//o823*2292*499o.✅ PRODUSEN pupuk Alami padi 2 Banda Aceh, SUPPLIER pupuk faxin padi Aceh Barat, TOKO harga pupuk Alami padi Meulaboh\n✅SPECIAL: o823*2292*499o. ✅PRODUSEN pupuk Alami padi 2 Banda Aceh, SUPPLIER pupuk faxin padi Aceh Barat, TOKO harga pupuk Alami padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH pupuk gdm padi Aceh Jaya, DISTRIBUTOR pupuk gabah padi Calang, PRODUSEN pupuk...\n✅PENAWARAN..//o823*2292*499o. ✅TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar\n✅TERBATAS: o823*2292*499o. ✅TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH pupuk gdm padi Aceh Jaya, DISTRIBUTOR pupuk gabah padi Calang, PRODUSEN pupuk gandasil padi Aceh Selatan, SUPPLIER rekomendasi pupuk padi gogo Tapak Tuan, TOKO pupuk padi lahan gambut Aceh Singkil, TEMPAT...\nDAPATKAN..//o823*2292*499o. TOKO harga pupuk Alami padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie\n✅PENAWARAN: o823*2292*499o. ✅TOKO harga pupuk Alami padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH pupuk gdm padi Aceh Jaya, DISTRIBUTOR pupuk gabah padi Calang, PRODUSEN pupuk gandasil padi Aceh Selatan, SUPPLIER rekomendasi pupuk padi gogo Tapak Tuan, TOKO pupuk...\n✅SPECIAL..//o823*2292*499o. ✅SUPPLIER pupuk faxin padi Aceh Barat, TOKO harga pupuk Alami padi Meulaboh, TEMPAT jenis pupuk padi dan fungsinya Aceh Barat Daya\n✅DAPATKAN: o823*2292*499o. ✅SUPPLIER pupuk faxin padi Aceh Barat, TOKO harga pupuk Alami padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH pupuk gdm padi Aceh Jaya, DISTRIBUTOR pupuk gabah padi Calang, PRODUSEN pupuk gandasil padi Aceh Selatan, SUPPLIER rekomendasi pupuk...\n✅AMAN..//o823*2292*499o. ✅DISTRIBUTOR pupuk padi Aceh, PRODUSEN pupuk CAIR padi 2 Banda Aceh, SUPPLIER pupuk padi Aceh Barat\n✅HARI INI: o823*2292*499o. ✅DISTRIBUTOR pupuk padi Aceh, PRODUSEN pupuk CAIR padi 2 Banda Aceh, SUPPLIER pupuk padi Aceh Barat, TOKO harga pupuk fertila padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH pupuk gdm padi Aceh Jaya, DISTRIBUTOR pupuk gabah...\n✅TERBARU..//o823*2292*499o. ✅MURAH pupuk padi fase generatif Kota Subulussalam, DISTRIBUTOR pupuk fertila padi Aceh, PRODUSEN pupuk fertila padi 2 Banda Aceh\n✅AMAN: o823*2292*499o. ✅MURAH pupuk padi fase generatif Kota Subulussalam, DISTRIBUTOR pupuk fertila padi Aceh, PRODUSEN pupuk fertila padi 2 Banda Aceh, SUPPLIER pupuk faxin padi Aceh Barat, TOKO harga pupuk fertila padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN pupuk generatif padi Kota Jantho, MURAH...\n✅AMANAH..//o823*2292*499o. ✅AGEN pupuk padi fertiphos Kota Sabang, MURAH pupuk padi fase generatif Kota Subulussalam, DISTRIBUTOR pupuk fertila padi Aceh\n✅TERBARU: o823*2292*499o. ✅AGEN pupuk padi fertiphos Kota Sabang, MURAH pupuk padi fase generatif Kota Subulussalam, DISTRIBUTOR pupuk fertila padi Aceh, PRODUSEN pupuk fertila padi 2 Banda Aceh, SUPPLIER pupuk faxin padi Aceh Barat, TOKO harga pupuk fertila padi Meulaboh, TEMPAT jenis pupuk padi dan fungsinya Aceh Barat Daya, JUAL fungsi pupuk padi Blangpidie, GROSIR pupuk padi gogo Aceh Besar, AGEN...


Peralatan Rumah Tangga di provinsi Aceh D.I. - OLX.co.id\nKonstruksi dan Taman 10\nRondabout Playground Main...\nRumah Tangga » Konstruksi dan Taman Aceh Barat Daya Kab.\nMonkey Flat Mainan Anak T...\nMonkey Flat Playground Ki...\nGround Toys Playground Ma...\nTerbaru Ground Toys Maina...\nmeja kursi makan tiffany\nRumah Tangga » Furniture Aceh Barat Daya Kab.\ncontoh kursi resepsi pern...\nkursi makan kayu jati jep...\nCimberplay mainan anak ou...\nTERMURAH Cimberplay maina...\nRumah Tangga » Makanan & Minuman Aceh Barat Daya Kab.\nNana-Furniture,sofa set M...\ndi jual features detail b...\nKategori "Rumah Tangga" Aceh Barat Daya Kab.\nMobil Aceh Barat Daya Kab. ,\tMotor Aceh Barat Daya Kab. ,\tProperti Aceh Barat Daya Kab. ,\tKeperluan Pribadi Aceh Barat Daya Kab. ,\tElektronik & Gadget Aceh Barat Daya Kab. ,\tHobi & Olahraga Aceh Barat Daya Kab. ,\tRumah Tangga Aceh Barat Daya Kab.,\tPerlengkapan Bayi & Anak Aceh Barat Daya Kab. ,\tKantor & Industri Aceh Barat Daya Kab. ,\tJasa & Lowongan Kerja Aceh Barat Daya Kab.\nKategori "Rumah Tangga" Aceh Barat Daya Kab.:\nMakanan & Minuman Aceh Barat Daya Kab. ,\tFurniture Aceh Barat Daya Kab. ,\tDekorasi Rumah Aceh Barat Daya Kab. ,\tKonstruksi dan Taman Aceh Barat Daya Kab. ,\tJam Aceh Barat Daya Kab. ,\tLampu Aceh Barat Daya Kab. ,\tPerlengkapan Rumah Aceh Barat Daya Kab. ,\tLain-lain Aceh Barat Daya Kab.


Wahyu - The Book of Revelation, Chapter 6 The opening of the seals\nÓh lheueh nyan lôn kalon Aneuëk Bubiri nyan jipeubeukah segée nyang phon lamkawan tujoh boh segée nyan. Laju lôn deungoe saboh lamkawan peuet boh makhlok nyan jipeugah, "Keunoe!" Su jihnyan meutaga lagée su geulanteue.\n2 Teuma lôn kalon, deuh laju saboh guda putéh. Nyang duek ateueh guda nyan jimat saboh ali-ali, dan keu jihnyan tebri saboh mahkota. Óh lheueh nyan jimaju ukeue lagée ureuëng meunang nyang jijak reubot keumeunangan.\n3 Óh lheueh nyan Aneuëk Bubiri nyan jipeubeukah segée nyang keudua, dan laju lôn deungoe makhlok nyang keudua jipeugah, "Keunoe!"\n4 Dan laju saboh guda nyang laén jiteubiet lom teuma. Guda nyan mirah hi jih. Nyang duek ateueh guda nyan geubri kuasa keu jipeuleunyab keuadaan damé ateueh rhueng bumoe, mangat manusia sabe jipoh keudroe-droe. Ngon lagée nyan bak jihnyan laju geujok saboh peudeueng nyang rayeuk.\n5 Laju lé Aneuëk Bubiri nyan jipeubeukah segée nyang keu lhée. Dan lôn deungoe makhlok nyang keu lhée jipeugah, "Keunoe!" Ulôn kalon, deuh laju saboh guda itam. Nyang duek ateueh guda nyan jimat dua boh céng bak jaroe jih.\n6 Dan laju lôn deungoe sisuatu nyang teudeungoe jih lagée su nyang teungoh jimeuhôi-meuhôi nibak teungoh-teungoh peuet boh makhlok nyan. Su nyan jipeugah, "Siarée gandom nyang jroh yuem jih sidub upah siuroe, dan lhée arée gandom nyang jeunéh jih laén yuem jih siuroe mubuet cit. Teuma bék peurusak bube na bak zaiton dan lam poh anggô!"\n7 Óh lheueh nyan lé Aneuëk Bubiri nyan laju jipeubeukah segée nyang keu peuet. Dan laju lôn deungoe makhlok nyang keu peuet jipeugah, "Keunoe!"\n8 Ulôn kalon, deuh laju saboh guda nyang pucat ié muka jih. Nyang duek ateueh guda nyan nan jih Mawöt. Rot likot, jihnyan jiseutôt rab-rab that lé Álam Mawöt. Keukuasaan ateueh siper peuet bumoe nyoe teujok bak awaknyan, mangat awaknyan hase jipoh maté gob watée lam prang, meunan cit meulalu watée jiteuka musém deuk, meulalu bala peunyakét dan meulalu beulatang-beulatang juah.\n9 Óh lheueh nyan lé Aneuëk Bubiri nyan jipeubeukah segée nyang keu limong. Laju deuh lôn kalon dimiyueb miseubah na jiwa-jiwa ureuëng nyang maté keunong poh sabab awaknyan jipeukong peusan nibak Allah meulalu keusaksian awaknyan.\n10 Awaknyan jimeudumpék ngon su nyang meutaga, "Ya Tuhan Nyang Mahakuasa, nyang suci dan nyang beuna! Padub treb teuk Droeneueh neupeusidang peunduduek bumoe dan neuhuköm awaknyan sabab ka jipoh maté kamoe?"\n11 Awaknyan maséng-maséng teubri siôn bajée jubah nyang putéh. Laju awaknyan teuyue meureuhat sikeujab teuk, sampoe ka seb jeumeulah rakan-rakan siperjuangan dan syedara-syedara awaknyan nyang teuma jipoh maté lagée awaknyan.\n12 Laju ulôn kalon Aneuëk Bubiri nyan jipeubeukah segée nyang keu nam. Dan jiteuka kheueh geumpa bumoe nyang luwabiasa. Mata uroe ka jeuet keu itam lagée ija itam nyang gasa, dan buleuen ka jeuet keumirah lagée darah.\n13 Bintang-bintang ka rhot nibak langét ateueh bumoe lagée boh ara nyang gohlom masak rhot ateueh bak jih watée jipot lé angén teuga.\n14 Langét gadôh lagée keureutah teugulong, dan banmandum gunong ngon pulo teugesée nibak teumpat jih. 15 Laju lé raja-raja donya, dum na ureuëng rayeuk, dum na pang-pang, ureuëng-ureuëng kaya dan ureuëng-ureuëng meukuasa, meunan cit ngon ureuëng-ureuëng laén, bah kheueh namiet meunan cit ngon ureuëng meurdehka, banmandum jipeusöm droe lam guha-guha dan lam-lam luengkiek batée gunong.\n16 Ubak gunong-gunong dan batée nyan awaknyan jidumpék, "Ginton kheueh kamoe! Som kheueh kamoe nibak jikalon lé Gobnyan nyang duek ateueh takhta jéh, dan nibak beungéh Aneuëk Bubiri nyan!\n17 Uroe pagée ka trok, jinoenyoe awaknyan jipeuleumah beungéh jih, dan hana meusidroe pih nyang hase jimeuteun dikeue awaknyan!"


Nyanban Tanggapan Wakapolda Aceh Keu Bhah Pancuri Bhan Moto - NASAJA BERITA\nHome › Aceh › nasaja › Pancuri Bhan › Wakapolda Aceh\nNyanban Tanggapan Wakapolda Aceh Keu Bhah Pancuri Bhan Moto\nNasaja Berita – Banda Aceh, Lam peukara nyoe ban-ban jinoe marak that awak cue bhan moto dan vleg (pelak) moto di Aceh.\nSegolom jih na kejadian di Aceh Barat ngon di Bireuen, jinoe ka i wèh u Banda teuman\nBak uroe Selasa (10/9/2019) teungoh malam, peut bhan ngen vleg moto ka ji ba plung le pancuri budok. Moto HRB milek T Ferdi di cu lé pancuri budok bak rumoh gopnyan di Gampong Aneuk Galông, Kecamatan Suka Makmu, Aceh Rayek, baroe.\nSeulaén nyan, dua boh batere milek bang ipar gobnyan pih dicue le pancuri budok. T Ferdi gopnyan pegawai kantô imigrasi d bandara internasional Sultan Iskandar muda (SIM) .\nCue bhan nyan ka terjadi seulama siminggu u likôt dan cukôp beuhö ka di pancuri budôk nyan.\nPancuri bhan moto nyan i sasar moto yang teuparkir di leun rumoh (jana garasi). Walaupun kasus nyoe golom hayeu that tapi na himbauan dari pak wakapolda Aceh.\nKheun pak Wakapolda Aceh "Ya ta waspada mantöng, meunyo ban ngen vleg nyan na peungaman tergantung bak droe teuh masing masing maka beu jeut keu peulisi droe keudroe." Meukeusud jih jaga ta droe.\nDan pak Wakapolda Aceh geumohon agar masyarakat myang parkir moto di leun rumoh beutoi-beutoi waspada. Bek sampeé lalè, kareuna nyan tanggung jaweub tanyoe masing masing.\nInti jih setiap yang na moto beu lebeh waspada terhadap marak pancuri paléh nyan. Po atawa peumilek moto pih beu neu pasang peungaman. Meunan nyang geusampaikan le pak Brigjen pol Supriyanto Tarah seulaku Wakapolda Aceh jinoe. Ata bak SerambiNews.com\nNyoe Aneuk Kumuen Da Mulah nyang mantöng magang bak Nasaja Berita nyang tuléh. Meu tujôh boh teuk jituléh kajeut ta angkat keu jurnalieh resmi bak Nasaja Berita bak sang ta eu hie.\n0 Response to "Nyanban Tanggapan Wakapolda Aceh Keu Bhah Pancuri Bhan Moto"


Ie saka – Jak Tamita Peng\nNyan meunyo gata hawa keu ie saka tinggai neublo saka neupaso laju lam ie, lheuhnyan neucawo, kajeut keu ie saka. Lheuhnyan neujep laju. Leubeh got meunyo neupeuget ie saka nyan neupakek ie yang agak tutong bacut, sabab meunyo neupakek ie leupi beasa jih meube hanyi.\nNyang lagak lom lam ie saka nyan ueboeh boh kuyun bacut. Bek neutik laju meunan, tapih neucok boh kuyun neuplah lheuhnyan neu picet ie ji lam ie saka. Jadi kana nyum masam-masam bacut kalagak. Meunyo peurle bek puteh that, neu tik kupi meu dua boh sendok. Nyan kahayeu lom.\nIe saka nyan le that manpaat jih. Beasajih meunyo na ureung pitam langsong geubi ie saka. Awak maen bola pih ladom ban lheuh di maen dijep ie saka sit, dipakek eh lom. Aleh pakon hom, hana tateupu lom. Golom meutume tanyeng bak awak maen bola.\nLheuhnyan lom ie saka nyan jeut tahimat peng. Jadi wate neujak u kude neuba saka, neulake ie puteh manteng bak po kide, lheuhnyan neucok laju saka dro, neucawo ju. Nyan ie puteh beasajih pre atawa hana payah bayeu.


Yahya - Audio Books: the Book of John - Chapter 18\nÓh ka lheueh Isa geumeudoá lagée nyan, Gobnyan ngon murit-murit Geuh laju geujak u meurandeh Krueng Kidron. Nibak teumpat nyan na saboh taman, Isa ngon murit-murit Geuh geutamong laju lam taman nyan.\n2 Yudas tukang khianat nyan, jiteupeu teumpat nyan; sabab Isa ka kayém that meusapat nibak teumpat nyan ngon murit-murit Gobnyan.\n3 Deungon nyan Yudas laju jijak ubak teumpat nyan sira jiba saboh pasokan sidadu Romawi dan ngon padubdroe teuma peungawai Baét Tuhan nyang jiyue lé imeum-imeum ulée dan ureuëng-ureuëng Farisi. Awaknyan jiba sinjata, lentara meunan cit suwa.\n4 Isa geuteupeue mandum peue nyang teuma teujadi ateueh droe Gobnyan. Ngon sabab nyan Gobnyan laju geupeurab ubak ureuëng-ureuëng nyan sira geutanyong, "Soe nyang gata jak mita?"\n5 "Isa, ureuëng Nazaret," jaweueb awaknyan. "Ulôn kheueh Jihnyan," seuôt Isa. Yudas tukang khianatnyan na jidong inan ngon awaknyan.\n6 Watée Isa geupeugah bak awaknyan, "Ulôn kheueh jihnyan," awaknyan banmandum jisurot dan reubah bak tanoh.\n7 Sigoe teuk Isa geutanyong bak awaknyan, "Soe nyang gatanyoe mita?" "Isa ureuëng Nazaret," jaweueb awaknyan.\n8 "Ka lheueh Lôn peugah, Ulôn kheueh Jihnyan," seuôt Isa. "Dan meunyoe keubiet Ulôn gata nyoe mita, peubiyeu mantong nyang laén nyoe jijak." (\n9 Deungon na geupeugah meunan, teuma jeuet kheueh peue nyang ka lheueh geupeugah lé Isa sigohlom nyan: "Bapak, nibak ureuëng-ureuëng nyang Bapak bri ubak Ulôn, hana meusidroe pi nyang gadôh.")\n10 Simon Petrus nyang na geuba saboh peudeueng, laju geutarek ngon peudeueng nyan teuma geuseunuet ateueh sidroe namiet imeum agong sampoe putôh ôn punyueng blaih uneuen. Nan namiet nyan Malkus.\n11 Lé sabab nyan Isa laju geupeugah ubak Petrus, "Peutamong lom peudeueng gata nyan lam sarong! Peu kheueh gata pike hana Lôn jieb piala deurita nyang geubri lé Bapak ubak Ulôn?"\n12 Laju lé sidadu-sidadu Romawi deungon keumandan jih dan peungawai-peungawai Yahudi jidrob dan ji-ikat Isa.\n13 Phon-phon that awaknyan jiba Isa meuhadab Hanas, ayah tuan Kayafas. Kayafas na kheueh imeum agong nibak thon nyan.\n14 Dan Gobnyan kheueh nyang geubri naseuhat ubak peunguasa Yahudi bahwa leubeh gét sidroe nyang maté nibak saboh bansa.\n15 Simon Petrus meunan cit ngon sidroe teuk murit nyang laén jiseutôt Isa. Murit nyang laén nyoe jituri lé imeum agong; ngon sabab nyan geuhnyan geutamong meusajan-sajan ngon Isa ubak leun rumoh imeum agong,\n16 dan Petrus geupreh diluwa, nibak pintoe. Óh lheuehnyan murit nyang laén nyan geujak uluwa dan meututoe ngon peulayan inong nyang keumiet pintoe, laju jijak Petrus peutamong u dalam.\n17 Peulayan inong nyang keumiet pintoe nyan jitanyong bak Petrus, "Hai, peu kheueh droeneueh nyoe murit Isa cit?" "Bukon," jaweueb Petrus.\n18 Nibak uroenyan udara sijuek that, deungon nyan peulayan-peulayan meunan cit lé peungawai-peungawai laju jipeukab adang keungeue apui ngon meuadeueng, dan awaknyan laju jimeuadeueng nibak apui nyan. Petrus geujak keunan dan laju geudong meuadeueng ngon awaknyan.\n19 Imeum agong geutanyong bak Isa keuhai murit-murit Gobnyan meunan cit keuhai ajaran nyang geuba.\n20 Isa geujaweueb, "Ulôn meututoe ngon troh trang dikeue ureuëng ramé. Ulôn sabe na Lôn seumeubeuet nibak rumoh-rumoh iébadat meunan cit lam Baét Allah, nibak teumpat ureuëng Yahudi lazem jih meugumpôi. Hántom na Lôn peugah sapeue ngon cara seungab-seungab.\n21 Nyang kheueh sabab jih pakon Teungku neutanyong Ulôn? Tanyong kheueh bak awaknyan nyang ka jideungoe Ulôn seumeubeuet. Pasti awaknyan jiteupeu peue nyang ka Ulôn peugah."\n22 Watée Isa geupeugah meunan, sidroe tukang kawai nyang na inan laju jitampa sira jipeugah, "Ajam that babah teuh kahjeuet meututoe lagée nyan ubak imeum agong!"\n23 Geujaweueb lé Isa, "Meunyoe na tutoe haba Lôn nyang salah, neupeugah laju nibak teumpat nyoe dipat nyang salah nyan! Teuma meunyoe nyang Ulôn kheun nyan keubiet beutôi, keupeue droeneueh neutampa Ulôn?"\n24 Óh lheuehnyan Hanas laju jiyue bak ureuëng laén mangat jiba Isa ubak Imeum Agong Kayafas.\n25 Simon Petrus mantong cit geudong geumeuadeueng inan. Ureuëng-ureuëng jipeugah bak gobnyan, "Peu kheueh droeneueh nyoe murit ureuëng nyan cit?" Teuma Petrus geubantah, "Bukon!"\n26 Na sidroe namiet imeum agong, na kheueh syedara nibak ureuëng nyang punyueng jih geukoh lé Petrus nyan, jikheun, "Kon kheueh na lôn ngieng gata nibak taman nyan meusajan-sajan ngon Gobnyan?"\n27 Teuma Petrus teutab geubantah, "Bukon," -- dan paih that bak watée nyan manök pi jiku-uék.\n28 Ban beungoh that awaknyan laju jiba Isa nibak rumoh Kayafas ubak meuligoe gubunur. Ureuëng-ureuëng Yahudi keudroe hana jitamong lam meuligoe, mangat awaknyan hana jeuet keukuto seucara agama, sabab awaknyan keuneuk jak makheun peunajoh Paskah.\n29 Lé sabab nyan Pilatus laju jijak uluwa ubak awaknyan lheueh nyan jitanyong, "Peue nyang gata gadu keuhai ureuëng nyoe?"\n30 Awaknyan jijaweueb, "Seukira jih ureuëng nyan hana meusalah, kamoe hana kamoe ba Jihnyan ubak Bapak Gubunur."\n31 Pilatus laju geupeugah bak awaknyan, "Cok kheueh jihnyan dan huköm kheueh jihnyan meunurot huköm gata keudroe!" Teuma lé ureuëng-ureuëng Yahudi nyan jijaweueb, "Kamoe hana jeuet kamoe huköm maté gob." (\n32 Hai nyoe na mangat teupeubuet peue nyang geupeugah lé Isa keuhai cara jih Gobnyan teuma maté.)\n33 Pilatus geutamong lom lam meuligoe dan geutawök Isa, lheuehnyan laju geutanyong, "Peu kheueh droeneueh Raja ureuëng Yahudi?"\n34 Geujaweueb lé Isa, "Peu kheueh nyang neutanyong nyoe nibak droeneueh keudroe atawa na ureuëng laén nyang ka jibri tée bak droeneueh keuhai Ulôn?"\n35 Geujaweueb lé Pilatus, "Peu kheueh ulôn nyoe ureuëng Yahudi? Nyang jok Droeneueh ubak ulôn na kheueh bansa Droeneueh keudroe dan imeum-imeum ulée. Peue nyang ka Droeneueh peubuet?"\n36 Geujaweueb lé Isa, "Keurajeuen Ulôn bukon lam donya nyoe. Meunyoe kirajih keurajeuen Lôn nibak lam donya nyoe ureuëng-ureuëng Lôn teuma jimeujuang mangat bék jijok Ulôn ubak peunguasa Yahudi. Teuma keubiet keurajeuen Ulôn bukon nibak donya nyoe!"\n37 Teuma Pilatus laju geutanyong ubak Gobnyan, "Meunyoe meunan, Droeneueh raja?" Isa geujaweueb, "Droeneueh peugah bahwa Ulôn nyoe raja. Ulôn lahé dan teuka lam donya nyoe ngon saboh meukeusut, na kheueh keu Lôn bri keusaksian keuhai nyang beuna. Ureuëng nyang nibak nyang beuna nyan jideungoe Ulôn."\n38 Pilatus geutanyong ubak Gobnyan, "Peue makna jih beuna nyan?" Laju Pilatus geuteubiet nibak lam meuligoe dan geupeugah ubak ureuëng-ureuëng Yahudi, "Ulôn hana kuteumé meusaboh nyang salah pih nibak Gobnyan.\n39 Teuma meunurot keubiasaan gata, ulôn sabe lôn peulheueh sidroe ureuëng huköman nibak Uroe Raya Paskah. Peu kheueh neutem mangat lôn peulheueh keu gata raja ureuëng Yahudi nyan?"\n40 Awaknyan jijaweueb sira jikuk-kuk, "Hánjeuet, bék Jihnyan, teuma Barabas!" (Barabas na kheueh sidroe peurampok.)


Matius - Aceh Bible - New Testament / Matthew-28 The coming of Jesus\nÓh ka lheueh seuleusoe uroe Sabat, bak uroe aleuhat watée jih mantong beungoh lumpah na, Mariam Magdalena ngon Mariam nyang laén geujak ngieng laju ubak kubu Isa nyan.\n2 Ngon hana jisangka-sangka teuka geumpa bumoe nyang lumpah teuga. Sidroe malaikat Tuhan geutron nibak syeuruga laju geugule batée raya nyang teutôb bak babah pintoe kubu nyan, óh lheueh nyan laju geuduek ateueh batée nyan.\n3 Muka malaikat nyan lagée kilat, dan peukayan gobnyan putéh lagoena.\n4 Sidadu nyang keumiet kubu nyan lumpah teumakot dan yo hana teukira, dan ka jeuet lagée ureuëng maté.\n5 Malaikat nyan geupeugah ubak ureuëng-ureuëng inong nyang na disinan, "Bék teumakot! Ulôn kuteupeu gata tamita Isa nyang ka teusaleb nyan.\n6 Gobnyan hana disinoe. Gobnyan ka geubeudôh lagée nyang ka lheueh geupeugah yoh masa ilée. Jak tangieng teumpat Gobnyan teuéh nyan.\n7 Jinoe gata jak kheueh laju bagaih-bagaih, jak peugah laju ubak mandum murit-murit Gobnyan, 'Gobnyan ka geubeudôh, dan saát nyoe Gobnyan geujak leubeh awai nibak gata u Galilea. Disideh gata teuma gata kalon Gobnyan!' Ingat kheueh peue nyang ka lheueh ulôn peugah ubak gata."\n8 Bagaih that-that ureuëng-ureuëng inong nyan geutinggai kubu Isa nyan. Deungon peurasaan teumakot meujampu galak, awaknyan geuplueng-plueng keu geujak peugah hai nyan ubak murit-murit Isa.\n9 Hana jisangka-sangka Isa geujak meurumpok ngon ureuëng inong nyan sira geupeugah lagée nyoe, "Assalam muálaikum!" Laju awaknyan geupeurab ubak Gobnyan, geuwa gaki Geuh dan geuseumah Gobnyan.\n10 "Bék teumakot," kheun Isa ubak awaknyan, "Jak peugah laju ubak mandum syedara-syedara Lôn mangat awaknyan jijak u Galilea; disideh awaknyan teuma jikalon Ulôn."\n11 Teungoh ureuëng inong-inong nyan jijak mita syedara-syedara Isa, na padub droe sidadu nyang keumiet kubu nyan jijak woe u banda, dan jipeugah laju ubak mandum peumimpén Imeum-imeum banmandum nyang ka teujadi.\n12 Peumimpén Imeum-imeum nyan laju jimeurok pakat ngon peumimpén-peumimpén Yahudi, dan jijok laju péng nyang lupah jai ubak sidadu nyang kawai kubu nyan,\n13 sira jipeugah meunoe, "Gata harôh gata kheun bahwa murit-murit Isa jiteuka óh malam uroe, dan laju jicue manyét nyan watée gata teungoh teungét.\n14 Dan meunyoe gubunur geudeungoe hai nyan, kamoe nyang bujuk gobnyan mangat gata hana halangan sapeue."\n15 Teuma lé sidadu peungawai nyan laju jicok péng nyan, dan jipeubuet laju lagée nyang ka ji amanat ubak jihnyan. Ngon sabab nyan calitra nyan mantong meutabu di teungoh-teungoh ureuëng Yahudi sampoe án uroe nyoe.\n16 Ban siblaih droe murit Isa nyan laju geujak u bukét di Galilea lagée nyang ka geupeurintah lé Isa ubak awaknyan.\n17 Bak watée awaknyan geukalon Isa na disinan, awaknyan laju jisujut jiseumah Gobnyan. Teuma na cit lamkawan awaknyan nyang ragu-ragu.\n18 Isa laju geupeurab bak awaknyan sira geupeugah, "Banmandum kuasa nyang na di syeuruga dan di bumoe ka geuseurah ubak Ulôn.\n19 Sabab nyan jak kheueh ubak mandum bansa nyang na ateueh donya, peujeuet kheueh awaknyan keumurit-murit Ulôn. Pumanö kheueh awaknyan deungon gata teuôh nan Bapak, Aneuëk, dan Roh Allah.\n20 Purunoe kheueh awaknyan jitaát banmandum nyang ka Lôn peurintah ubak gata. Dan ingat kheueh Ulôn teuma na sabe meusajan gata sampoe akhé jamén."


in SPECIAL, Basa Aceh\nACEHTREND.COM,Ankara- Mentroe Kesihatan Neugara Turki, Fahretin Koca, Rabu (6/1/2021) dibie the bak ureung ramè bahwa Pemerintah teungöh dipeugöt lhe boh vaksin inactive dan akan ditréi bak tubôh manusia.\nDisurah nibak koran lam internet aa.com.tr, nakeuh aneuk media Anadolu Agency, Fahrettin Kova dipeugah awak nyan jino teungöh dipeugöt 17 jeuneh vaksin keu ubat Covid-19. Lhe boh dari 17 vaksin nyan, kadipakek nibak barang yang dipeugöt nibak Bale Ubat seureuta Alat Keusihatan Turki (Badan Obat dan Alat Kesehatan Turki).\n“Lhe boh jeunèh vaksin nyan, hana trép lé akan ta tréi bak manusia,” kheun Fahrettin Koca.\nDipeugah lom lé Koca, vaksin nyan jino kaditamöng lam tahap dua. Nibak buleun April 2021 kamo harap kaditamöng lam fasë keulhe. “Vaksin – vaksin nyan ganjé di dônya dan jino ka lam tingkat dipeugöt untuk tatilék leubeh halôh lom dan ta tréi nibak tubôh manusia.”\nMentroe aneuk buwah Presiden Turki Erdogan, awak caröng di Turki na ilmè untuk peugöt teumilék (penelitian-red) untuk mandum jeunèh vaksin.\n“Ulôntuwan yakin that Turki leupah peugöt vaksin Covid-19. Ureung caröng di neugara geutanyo seureuta lumpoe geutanyo ban mandum di sino, awak nyan akan keumah dipeugöt vaksin nyan,” kheun Koca.\nTags: #HeadlineBasa acehturkivaksin covid-19


Ayub - Aceh Bible - Old Testament / Job-1\nNa saboh teumpat nyang nan jih tanoh Us, disinan tinggai sidroe ureuëng agam nyang nan gobnyan Nabi Ayub. Nabi nyan hana geupiôh geuseumah Po teu Allah dan seutia that gobnyan ubak TUHAN. Nabi nyan sidroe ureuëng nyang gét budoe dan hana geupeubuet buet nyang jeuhet bahpi mubacut.\n2 Nabi nyan na geumeu aneuëk tujoh droe aneuëk agam dan lhée droe aneuëk inong.\n3 Seulaén nyan gobnyan na teuma geupeulara namiet nyang cukob le, na 7.000 boh bubiri, 3.000 boh unta, 1.000 boh leumô, dan 500 boh keuleudée. Paneuk haba, gobnyan na kheueh ureuëng nyang paleng kaya lamkawan peunduduek nyang laén di daerah Timu nyan.\n4 Ban tujoh droe aneuëk agam Nabi Ayub nyan ka jeuet keulazem jipeuna khanuri di rumoh gobnyan maséng-maséng seucara meugantoe-gantoe. Bak khanuri nyan ban lhée droe aneuëk inong Nabi Ayub geu undang cit sajan, dan laju awaknyan geumakheun ngon geujieb ié meusigoe teuma.\n5 Óh ka seuleusoe acara khanuri nyan, Nabi Ayub sabe geubeudôh éh beungoh-beungoh that dan geupeuseumah laju keureubeuen keu tieb-tieb aneuëk gobnyan mangat awaknyan geupeu amphon lé TUHAN. Sabab Nabi Ayub geupike lagée nyoe, jeuet mantong aneuëk-aneuëk geuh nyan ka meudesya jihina Allah ngon hana jisaja.\n6 Bak siuroe geujak meuhadab kheueh makhlok-makhlok syeuruga ubak TUHAN, lamkawan nyan na cit jiseutôt lé si Iblih, jén tukang goda nyan.\n7 TUHAN meufeureuman ubak awaknyan, "Pane gata nyoe?" Jijaweueb lé Iblih nyan, "Ulôn banmantong teuka nibak meurawôh ban sikeulileng bumoe."\n8 Dan geutanyong laju lé TUHAN ubak si iblih nyan, "Peu kheueh gata na gata ngieng hamba Ulôn Nabi Ayub? Nibak bansaboh bumoe nyoe hana ureuëng nyang paleng seutia dan gét até seulaén Nabi Ayub nyan. Gobnyan jiseumah Ulôn dan hana mubacut pih na jipeubuet buet nyang jeuhet."\n9 Teuma Jén peurayu nyan jijaweueb, "Ka teuntée Nabi Ayub nyan geuseumah Droeneueh sabab gobnyan meuteumé laba.\n10 Gobnyan, keuluwarga dan banmandum keukayaan geuhnyan Droeneueh lindong. Meunan cit deungon peue mantong nyang geupeubuet TUHAN bri beureukat keu gobnyan, TUHAN bri beulatang peulara nyang le, sampoe seb watée geupeureulée padub mantong nyang teupeuguna lam nanggroe.\n11 Teuma meunyoe banmandum keukayaan geuhnyan geucok lé TUHAN, ka pasti Nabi Ayub nyan seucara langsong geukutok Droeneueh!"\n12 Dan feureuman TUHAN ubak Jén peugoda nyan, "Gét kheueh, meunyoe meunan, tapeubuet laju peue mantong nyang gata rasa patot ateueh hareuta Nabi Ayub nyan, asai bék gata peusakét nibak tuboh gobnyan!" Óh lheueh geupeugah nyan Peugodanyan pih laju jiwéh dikeue TUHAN.\n13 Na padubna treb teuma óh lheuehnyan aneuëk-aneuëk Nabi Ayub teungoh jipeuna khanuri di rumoh aduen gobnyan nyang paleng tuha.\n14 Dan deungon hana teusangka-sangka na sidroe namiet sira jiplueng u rumoh Nabi Ayub dan laju jipeugah lagée nyoe, "Delat Teungku Amphon, ureuëng Syeba ka teuka jijak prang kamoe bak watée leumô-leumô kamoe teungoh teumeu-ué didalam blang dan keuleudée-keuleudée kamoe teungoh jimurot naleueng nibak banéh nyan. Awaknyan ka jireupah banmandum beulatang-beulatang nyan, dan jipoh maté mandum namiet-namiet Teungku Amphon nyang na disinan. Teuma ulôn mantong nyang seulamat sampoe hase ulôn jak meulapor ubak Teungku Amphon."\n16 Bak watée ureuëng nyan teungoh meututoe, teuka teuma namiet nyang keudua ubak gobnyan sira jipeugah, "Banmandum bubiri Teungku Amphon dan bubena ureuëng meurabe ka jitak lé geulanteue sampoe banmandum ka habéh maté. Teuma ulôn keudroe kheueh nyang seulamat nyang kheueh jeuet hase ulôn jak peugah ubak Teungku Amphon."\n17 Gohlom habéh gaba gobnyan, ka trok teuma ureuëng nyang keu lhée jijak peusampoe haba nyang laén, "Na lhée boh pasokan peurampok Kasdim jijak reupah unta-unta Teungku Amphon dan dumna namiet Teungku Amphon ka habéh jipoh maté. Teuma ulôn mantong kheueh nyang seulamat teuma hase ulôn jak peugah hainyoe ubak Teungku Amphon."\n18 Bak watée gobnyan mantong geupeugah haba, teuka teuma ureuëng laén jijak peusampoe haba nyang lagée nyoe, "Aneuëk-aneuëk Teungku Amphon teungoh geupeugöt khanuri di rumoh aneuëk teungku nyang tuha.\n19 Hana teusangka-sangka teuka angén badée di arah padang pasi laju jibapo rumoh aneuëk teungku nyan sampoe reuloih teupeuro nibak tanoh dan banmandum aneuëk Teungku Amphon nyang na didalam rumoh nyan habéh maté. Teuma ulôn kheueh nyang seulamat nyang kheueh jeuet ulôn jak peusampoe hainyoe ubak Teungku Amphon."\n20 Ban geudeungoe haba nyan banmandum awaknyan jidong Nabi Ayub sira geupriek-priek bajée gobnyan tanda meuduka cita. Ôk nyang na di ateueh ulée gobnyan laju geucuko, óh lheuehnyan laju geusujut\n21 sira geupeugah, "Ulôn geupeulahé lé ma teulon, hana ulôn ba sapeue, dan meunan cit ulôn teuma maté hana sapeue nyang lôn teumeba. TUHAN ka geubri ubak ulôn, dan TUHAN teuma nyang cok lom hareuta geuh nyan. Teupujoe kheueh nan Droeneueh ya TUHAN!"\n22 Lé sababnyan, bahpi Nabi Ayub ka geualami banmandum musibah bala nyang rhot ateueh gobnyan nyan, gobnyan teutab hana geupeubuet desya dan gobnyan deungon saba teutab geuseumah Po teu Allah ngon hana geupeusalah TUHAN bah mubacut pi.


Ka Paleh! Leupah Le Mantong Rumoh Tan Liseutrek di Pidie Jaya - NASAJA BERITA\nHome › Aceh › kemiskinan › Listrik › pidie jaya\nKa Paleh! Leupah Le Mantong Rumoh Tan Liseutrek di Pidie Jaya\nNasaja Berita - Banda Aceh, Teukeujot-keujot teuh bak ta kalon kondisi nanggroe Aceh nyang meusyeuhu kaya nyo neukiraju. Lam data thon 2017 baroesa na 691 boh rumoh ureung gasien nyang tan liseutrep. Beurarti geumeudep lam supot buta dum. Meunyo tan liseutrek beurarti hana hape ngon pesbuk, bit keuh hana karu ureung nyan watee jipeumatee liseutrek le PLN. P'uep daih leh.\nNyan ata data bak BDT Basis Data Terpadu lam thon nyan.\nMeunurot geupeugah le Cut Bahraini, Kabag Ekonomi Sekdakab Pidie Jaya, nyan data thon awai. Seudangkan jinoe keumungkinan meutamah le ureung ureung gasien nyang hana liseutrek.\n"Paleng le rumoh ureung gasien sideh di keucamatan Bandar Baru, na seukitaran 201 boh rumoh, meunan a kalon bak data nyan." Kheun Cut Bahraini.\nSeudangkan di kecamatan Banda Dua na seukitaran 140 boh rumoh nyang hana lom na liseutrek. Meunan haba Cut Bahraini nyan.\n"Rata-rata rumoh nyang hana liseutrek nyan, rumoh-rumoh lam glee." Geupeugah le Cut Bahraini.\nTiep thon na geuusulkan untuk peubereh bhah nyan, dan tiep thon na dana APBA keu uroh masalah nyan. Dan memang na jipubuet, geupeugah.\nMeunurot info tiep thon na bantuan 200 boh rumoh nyang geupasang liseutrek nyan. Teuman tiep thon sabee meutamah ramee ureung gasen, seubab lam data Pusat Statistik ramee masyarakat nyang termasuk lam kategori rentan miskin. Jadi rentan ureung nyan gasien, kakeuh maken trep maken leumah gasien laju-laju.\nBrat buet poemerintah kalinyoe bak jikeurija peukaya ureung gasien. Meunan berita nyang jituleh le Muksal Mina bak AJNN lam basa Indoneh. Di Nasaja Berita lagee biasa suah ta balek keu basa Aceh. Poto ata bak internet, aleh soe dan pat nyan, hana Apa tupat sit.\n0 Response to "Ka Paleh! Leupah Le Mantong Rumoh Tan Liseutrek di Pidie Jaya"


di SPECIAL, Basa Aceh\nIlustrasi pernikahan di India. Wikipedia.\nACEHTREND.COM,New Delhi- Polisi India nibak buleun April 2021, dipeubateu saboh khauri ureung kawén yang dipeugöt ulèh ureung kaya di salah saboh distrik di nanggroe awak seumah patông nyan.\nInspektur polisi seureuta aneuk buah jih, ditamöng lam saboh geudông raya, yang di dalam nyan teungoh dipeugöt nikah dan kawén dipasang aneuk ureung kaya.\nSira ditamong, sira meupep-pep polisi nyan dikheun meurangkapu keu po khauri dan ureung yang teuka nibak acara nyan. “Awak kah memang hana utak. Ka kateupu virus Covid-19 that parah ka di nanggroe geutanyoe, mantöng kapeugöt ma keuh dum,”kheun inspektur sira diseupöt soso yang deuh di keu jih.\nHana trêp nibak nyan deuh pendeta yang dipakek pakaian adat lage lam film – film India. Meunan dijak to ngön inspektur, meukeu’pam dipeh bak ule. “Kah lom. Kajak peu ulok – ulok aturan lé kah. Seuharusjih kah yang peugah bak awak nyoe jino siat hanjeut peugot acara meuno,” kheun inspektur sira dipeh bak ule apa tuha nyan. Pendeta nyan lage kameng keunong bandrét, teu nggik- nggik lam kawan rame.\nPo rumoh yang cuba negosiasi diyu jak u krueng. “Ulok that kah. Ban kapiké droe keuh kaya, jeut kapeugöt pu yang galak keuh. Pu buta keuh ‘handeuh ka kalon meureutôh ribe ureung maté lam buleun nyoe gara – gara Covid-19,” kheun inspektur sira ditampa soso yang to.\nPo khauri hana pat peugah haba. Jame meurupah – rupah teubit dari geudông nyan. Yang teungoh pajôh bu hana ditume rah jaroe, yang keuneuk pajôh hana meutume raba pingan.\nNetizen Indonesia yang nonton video nyan, dikheun ” Kali nyoe kahi polisi India. Akhè jih na guna sit awak nyan. Kön lage polisi bak tanyoe, yang na ditupu jak picrok ureung bak jalan. Khauri ureung kaya lam pandemi dijaga, dan mall rame alaihém hana ditham.”\nDari meubagoe sumber.\nTag: #HeadlineBasa acehcovid-19india


1 Yohanes 5 (ACEH)\n1Ureuëng nyang jipatéh bahwa Isa na kheueh Raja Peuseulamat nyang geupeu janji lé Allah, ureuëng nyan na kheueh aneuëk Allah. Ureuëng nyang jigaséh sidroe ayah, jigaséh cit keu aneuëk jih teuma.\n2Ngon jalan nyoe kheueh tanyoe tateupeue bahwa tanyoe tagaséh keu aneuëk-aneuëk Allah: Tanyoe tagaséh Allah dan taát ubak peue-peue nyang geupeurintah.\n3Sabab, tagaséh Allah nyan makna jih ta-taát ubak peue-peue nyang geupeurintah. Dan peue-peue nyang geupeurintah nyan hana that geuhon nibak geutanyoe,\n4sabab tieb-tieb aneuëk Allah hase jipeutaloe donya nyang jeuhet nyoe. Dan tanyoe tapeutaloe donya nyoe ngon iman geutanyoe.\n5Soe kheueh nyang hase peutaloe donya? Na kheueh ureuëng-ureuëng nyang jipatéh bahwa Isa na kheueh Aneuëk Allah.\n6Isa Almaseh kheueh nyang teuka lam donya nyoe ngon ié pumanö Geuh dan ngon darah maté Gobnyan. Gobnyan teuka kon ngon ié mantong, teuma ngon ié dan darah. Dan Roh Allah keudroe jimeusaksi bahwa nyan beutôi, sabab Roh hántom na meusulet.\n7Na lhée droe saksi:\n8Roh Allah, ié ngon darah !!-- ban lhée nyan jimeusaksi nyang saban.\n9Tanyoe tapatéh ubak manusia nyang meusaksi, teuma saksi Po teu Allah leubeh teuga lom. Dan nyan kheueh keusaksian nyang geubri lé Allah keuhai Aneuëk Gobnyan.\n10Sabab nyan, ureuëng nyang meuiman ubak Aneuëk Allah, ka jiteurimong keusaksian nyan lam até jih; teuma ureuëng nyang hana jipatéh ubak Allah, ka jianggab siulah-ulah Allah nyan sulet, sabab jihnyan hana jipatéh peue nyang geupeugah lé Allah keuhai Aneuëk Gobnyan.\n11Nyoe keusaksian nyan: Po teu Allah ka geubri keugeutanyoe udeb nyang seujati dan keukai, dan Aneuëk Gobnyan na kheueh punca udeb nyan.\n12Ureuëng nyang na Aneuëk Allah, nibak jih na udeb nyan; dan ureuëng nyang hana Aneuëk Allah nyan, nibak ureuëng nyan hana udeb nyan.\n13Ulôn teumuléh keu gata nyang meuiman ubak Aneuëk Allah, mangat gata tateupeue bahwa gata kana udeb seujati dan keukai.\n14Dan tanyoe tajeuet meuhadab ubak Allah, sabab geutanyoe yakén Gobnyan geuteurimong doá tanyoe, meunyoe tanyoe lakée peue mantong nyang sisuai ngon peue nyang sisuai deungon keuheundak Gobnyan.\n15Sabab tanyoe tateupeue bahwa Gobnyan geuteurimong doá tanyoe peue-peue mantong nyang ta lakée, ngon lagée nyan tanyoe pih tateupeue bahwa Gobnyan geubri keugeutanyoe peue mantong nyang tanyoe lakée.\n16Meunyoe gata takalon sidroe ureuëng Kristen nyang peubuet desya nyang hana jeuet keuakibat ureuëng nyan gadôh udeb seujati dan keukai, bah kheueh gata meudoá ubak Allah; dan Allah teuma geubri udeb keu ureuëng nyan. Nyoe keunong ateueh awaknyan nyang desya jih hana jeuet keuakibat ureuëng nyan gadôh udeb jih. Teuma na desya nyang jeuet keuakibat ureuëng nyan gadôh udeb jih, keuhai nyan ulôn hana lôn peugah gata harôh meudoá ubak Allah.\n17Banmandum buet nyang salah na kheueh desya, teuma na desya nyang hana jeuet keuakibat ureuëng nyan gadôh udeb seujati dan keukai nyan.\n18Tanyoe tateupeue bahwa banmandum ureuëng nyang ka jeuet keu aneuëk-aneuëk Allah, hana sabe-sabe jipeubuet desya, sabab Aneuëk Allah geulindong ureuëng nyan, dan Si Jeuhet hana hase jipeubuet sapeue ateueh ureuëng nyan.\n19Tanyoe tateupeue bahwa tanyoe na kheueh milék Allah, bah pih bansigom donya nyoe dimiyueb peurintah Si Jeuhet.\n20Tanyoe tateupeue bahwa Aneuëk Allah ka teuka dan ka geubri peungeurtian keugeutanyoe, mangat tanyoe taturi ubak Allah nyang beutôi. Tanyoe udeb meusaboh ngon Allah nyang beutôi dan udeb meusaboh ngon Aneuëk Gobnyan Isa Almaseh. Nyoe kheueh Allah nyang beutôi, dan nyoe kheueh udeb seujati nyang keukai.\n21Aneuëk-aneuëk lôn, peujiôh kheueh droe gata nibak beurala-beurala!


KPR - Syarekat Peumakmu Seunaman - Bijeh dan seunaman keu dipubloe\nKPR ipeudong seucara resmi watee thon 2000 di Nanggroe Slowakia, Eropa tapi dari thon 1998 kamoe kaleueh meuseudiakan bibet ngon seunaman dari bandum peulosok naggroe.\nMaksud utama kamoe nakeuh untuk meupeugabong peumakmu seunaman dari ba bandum nanggroe i donya nyoe nyang beurasai dari meubagai minat sereuta tapeugot database nyang rayek keu bibet ngon seunaman dari ba bandum penjuru donya (Teumpat kubah bibet ngon seunaman KPR).\nJinoe kamoe ka meumiliki 6 cabang utama (Slowakia, Ceko, Australia, India, Thailand, Afrika Tunong dan Tanzania) ngon lebeh dari 300 keureujasama dan peusapat bibet nyang paleng rayek i ba bandum penjuru donya.\nBaro-baro nyoe kamoe kajeuet meupeusapat dan meunyeudiakan leubeh dari 10000 jeuneh seunaman dari beubagai nanggroe.\nMeunye droneuh keu neuk mita si pue pue, droeneuh na bak teumpat yang beutoi. Walaupun hana mandum seunaman lam koleksi kamoe nyoe meubri untu peukeumbangbiak tiep uroe dan meutahap, bibet demi bibe seunaman. Kamoe meupateh bahwa kamoe jeuet meupeuseudia karap mandum jeuneh seunaman.\nKeu dipubloe leubeh dari 10 000 macam bijeh dan seunaman dari mandum nanggroe palem, paku, peureudee dan bak kayee eksotis, peurdee dan bak kayee theun lupie, kaktus dan sukulent (bak kayee meu ie), Karnivore, Konifer (bak kayee jarom) bak peuluroh, seunaman musem, seunaman thon, naleueng hias, seunaman hias, gule dan laen-laen.\nPeurubahan teurakhir 17.1.2019


Wordplanet: Zefanya - Aceh Bible - Old Testament / Zephaniah-\n1 Zefanya na kheueh aneuëk Kusyi. Urotan silsilah geuh rot miyueb u ateueh na kheueh Kusyi, Gedalya, Amazia dan Raja Hizkia. Nyoe kheueh feureuman TUHAN ubak Zefanya bak watée Raja Yosia bin Amon geumat peurintah ateueh Yehuda.\n2 TUHAN meufeureuman, "Ulôn Lôn peuranab peue-peue nyang na di ateueh bumoe:\n3 bandum manusia dan beulatang, meunan cit deungon cicém dan uengkot. Ureuëng jeuhet Lôn peuhabéh. Bandum umat manusia Lôn peubinasa, hana meusidroepi Lôn peubiyeu udeb. Ulôn, TUHAN, ka Lôn peugah haba.\n4 Ulôn Lôn huköm peunduduek Yerusalem dan bansaboh Yehuda. Séuh-séuh nyang seumah Baal Lôn peuranab nibak teumpat-teumpat nyan. Imeum-imeum nyang peutimang Baal jipeutuwoe hana ji ingat le.\n5 Ulôn Lôn sampôh gleh soe-soe mantong nyang ék ateueh bubong keu jijak seumah mata uroe, buleuen dan bintang-bintang. Meunan cit Lôn peuranab teuma awaknyan nyang seumah Ulôn dan meusumpah seutia ubak Ulôn, teuma jimeusumpah cit ateueh nan Dewa Milkom.\n6 Ulôn Lôn peubinasa awaknyan nyang hana jijak ubak Ulôn atawa jilakée bimbéngan Ulôn dan nyang ka jitinggai Ulôn dan hana jitem le jiseutôt Ulôn."\n7 Uroe TUHAN ka rab that-that, bak uroe nyan Po teu Allah meutindak; sabab nyan, peuseungab droe kheueh dikeue Gobnyan. TUHAN teungoh meusiab-siab keuneuk geujak cang umat Gobnyan lagée keureubeuen peuseumahan dan Gobnyan ka geu undang bubena musoh-musoh Yehuda.\n8 "Nibak uroe teucang-cang nyan," feureuman TUHAN, "Ulôn Lôn huköm bubena ureuëng rayeuk, bubena aneuëk agam raja-raja, dan bandum ureuëng nyang jiseutôt tata cara ureuëng aséng.\n9 Ulôn Lôn huköm bandum ureuëng nyang meu iébadat lagée ureuëng nyang hana jituri ubak Ulôn, dan nyang ceumucue dan nyang peumaté gob keu teupeupeunoh rumoh majikan awaknyan deungon atra rampasan."\n10 "Nibak uroe nyan," meunan kheueh feureuman TUHAN, "teudeungoe su ureuëng mo bak pintoe Geureubang Uengkot. Su ureuëng mo ba-e teudeungoe di gampông-gampông barô, dan su reulôh ngon reule nyang gram-grum teudeungoe di bukét-bukét.\n11 Meuratok kheueh dan tamo kheueh watée gata deungoe nyan, he peunduduek banda nyang na di bagian miyueb, sabab bandum ureuëng meukat dan ureuëng-ureuëng peu-utang péng ka maté keunong poh!\n12 Bak watée nyan Ulôn Lôn cok suwa, dan Lôn peuteung bayeueng banda Yerusalem. Teuma Lôn huköm peunduduek nyang acuh mantong dan nyang puih deungon droe jih keudroe, dan nyang jimike bahwa Ulôn, TUHAN nyang hántom na meutindak meunoe meudeh.\n13 Atra awaknyan teureupah dan rumoh-rumoh awaknyan geupeuhanco. Awaknyan jipeudong rumoh, teuma hana jiduek bak rumoh nyan. Awaknyan ji-useuha jibuka lampôh anggô teuma hana ji-jieb ié anggô nyan."\n14 Uroe peunghakéman TUHAN ka tô that-that, nyoe, ka tô that, dan teuka deungon sigra. Uroe nyan peunoh deungon keupeudehan, sampoe sipa-i-sipa-i nyang paleng hebat pih jikliek-kliek sabab putôh asa!\n15 Uroe nyan uroe beungéh meubeungéh, keusuletan dan keususahan, uroe keuhancoran dan peuhancoran, uroe seupôt glab dan keusuraman, uroe nyang paleng seupôt dan meusagôb.\n16 Siuroe suntok nyang teudeungoe su beureuguih dan dumpék muprang nibak peujuang-peujuang nyang jiprang banda-banda meukuta dan meunara-meunara manyang.\n17 TUHAN meufeureuman, "Ulôn Lôn peuteuka beuncana nyang le that ateueh umat manusia, sampoe awaknyan meuraba-raba lagée ureuëng buta. Awaknyan ka meudesya ubak Ulôn, dan bak saát nyoe darah awaknyan teusintong lagée ié, dan manyét-manyét awaknyan ka habéh brok di ateueh tanoh."\n18 Bak uroe nyang lumpah gli nyan TUHAN geupeuleumah beungéh Gobnyan, dan bandum méuh dan pirak awaknyan hana hase jipeuseulamat awaknyan keudroe. Bansaboh bumoe hanco meukeupeng-keupeng nyang jitot lé apui beungéh Gobnyan. Deungon sikleb siklab laju geutarek peue-peue nyang meunyawöng ateueh bumoe nyoe.\n1 He bansa-bansa nyang hana meumalée, sada kheueh\n2 sigohlom gata layée dan mala lagée bungöng! Insaf kheueh sigohlom trok uroe meureuka TUHAN, dan u ateueh gata jitimpok lé murka TUHAN nyang hu lagée apui nyan.\n3 Tagisa kheueh ubak TUHAN, he bandum ureuëng nyang miyueb até di nanggroe nyoe, dan bandum ureuëng nyang taát ubak peue-peue nyang geupeurintah. Meutindak kheueh meunurot nyang geutem lé TUHAN, dan peumiyueb kheueh droe gata dikeue Gobnyan. Pat tateupeue gata teupeusie nibak huköman bak uroe TUHAN geupeuleumah beungéh Gobnyan.\n4 Di banda Gaza hana meusidroe pih nyang geupeuseulamat. Askelon teuma seungue hana nyang keumiet. Peunduduek Asdod geu use nibak saboh seurangan nyang meudadak watée uroe peungéuh dan peunduduek Ekron geuyue wéeh nibak banda jih keudroe.\n5 Teukutok kheueh gata, he ureuëng Filistin, bansa nyang tinggai bansipanyang pante. TUHAN ka geupeuteutab huköman keu gata. Gobnyan geupeubinasa gata, hana meusidroe pi nibak gata nyang na tinggai.\n6 Daerah gata nyang rab ngon laôt jeuet keu blang naleueng; jambô-jambô ureuëng meurabée dan geurupoh-geurupoh bubiri jipeudong disinan.\n7 Peunduduek Yehuda nyang meuhase jipeulheuh droe, jiduek bak daerah gata nyan. Awaknyan jirabée beulatang peulara nibak tanoh nyan, dan óh watée malam awaknyan jiéh di rumoh-rumoh ureuëng Askelon. Sabab TUHAN, Po teu Allah awaknyan teuma geulindong awaknyan lom dan geupeujeuet awaknyan udeb makmu lagée nyang ka-ka.\n8 TUHAN Nyang Mahakuasa meufeureuman, "Ka Ulôn deungoe bansa-bansa Moab dan Amon jihina dan jipeubeb umat Ulôn. Awaknyan jipoh cakra ngon raya haba teuma jireupah tanoh umat Lôn.\n9 Deumi Ulôn nyang udeb, Allah bansa Israel, Ulôn Lôn sampôh gleh Moab dan Amon lagée Sodom dan Gomora. Nanggroe-nanggroe nyan peunoh deungon mon-mon sira dan rungka-rungka abadi nyang jitimoh lé tamah meupaya. Umat Ulôn nyang teupeusie teuma jireupah peunduduek awaknyan, dan jireupah tanoh awaknyan."\n10 Meunan kheueh peunduduek Moab dan Amon geuhuköm sabab awaknyan sombong dan angkuh, dan meunan cit sabab awaknyan ka jihina umat TUHAN Nyang Mahakuasa.\n11 TUHAN geupeujeuet awaknyan teumakot. Gobnyan geupeuhanco bubena dewa-dewa nyang na di ateueh bumoe. Laju banmandum bansa meuiébadat ubak TUHAN, maséng-maséng di nanggroe gobnyan keudroe.\n12 Meunan cit deungon peunduduek Sudan geuhuköm maté lé TUHAN.\n13 Sabab nyan TUHAN geupeuguna kuasa Gobnyan keu geupeuhanco Asyur. Banda Niniwe teuma geupeujeuet seungue ngon seungab dan gurön nyang tho kreng.\n14 Disinan kawan beulatang nyang meubagoe rupa ji éh-éh dan meureuhat. Kleng-kleng keutok-tok jipeugöt uempueng nibak teumpat nyan dan jiklik-klik ateueh peuradeuen. Cicém ak-ak jimeukröb-kröb bak babah pintoe. Kayée ceumara nyang na nibak bangunan-bangunan nibak banda nyan habéh teusuet.\n15 Nyan kheueh nyang teujadi nibak banda nyang ria geumbira nyan dan nyang anggab droe jihnyan aman dan teuntram. Peunduduek disinan jipike bahwa banda jihnyan nyang paleng rayeuk di dalam donya. Keubit that seungue daerah nyan, hana nyang keumiet seulaén beulatang-beulatang uteuen nyang meu uempueng disinan! Soe mantong ureuëng nyang jijak rot banda nyan teukeujot dan teumakot raya.\n1 Teukutok kheueh Yerusalem, banda beujat nyang galak beurontak ubak TUHAN dan nyang teugöm peunduduek jih keudroe!\n2 Ceulaka kheueh banda nyang hán jitem teurimong peuingat TUHAN, dan hana teuma jitem deungoe peue-peue nyang geuseugah, nyang hana jiseurah naseb jih ubak TUHAN, dan hana jilakée tulông ubak Gobnyan!\n3 Ureuëng-ureuëng rayeuk banda nyan lagée singa nyang teumauém. Hakém-hakém awaknyan lagée asée srigala nyang deuk; awaknyan keubit that leuha sampoe meusikrek tuleueng pi hana jitinggai keusingoh beungoh.\n4 Nabi-nabi awaknyan hana rasa tanggong jaweueb dan hana jeuet teupeucaya; bubena teungku imeum jipeukuto peue nyang teupeu khusos keu TUHAN dan jiputa balek huköm-huköm Allah deumi keu laba awaknyan keudroe.\n5 Teuma TUHAN mantong na di banda nyan; Gobnyan sabe geupeubuet nyang beutôi dan hántom na nyang salah. Tieb-tieb beungoh Gobnyan pasti geubri keuadelan ubak umat Geuh. Teuma, ureuëng nyang hana jituri ubak keuadelan di banda nyan teutab jipeubuet jeuhet dan hana meumalée.\n6 TUHAN meufeureuman, "Ulôn ka jai that Lôn peuhabéh bansa-bansa; banda-banda awaknyan Ulôn peuhanco, meunan cit deungon beuton-beuton dan meunara-meunara awaknyan Ulôn peujeuet keu rungka-rungka. Banda-banda awaknyan seungue hana nyang keumiet dan rot-rot nyang na dalam banda nyan seungue.\n7 Ulôn pike, 'Jinoenyoe pasti umat Ulôn jihoreumat Ulôn dan jipateh ubak peue-peue nyang Ulôn peugah. Teuntée kheueh awaknyan ji-ingat ubak peulajaran nyang ka Ulôn peuruno keu awaknyan.' Teuma nyang deuh Lôn kalon, awaknyan jipeubuet jeuhet leubeh bak nyang ka.\n8 Teuma awaih! Preh mantong uroe jih Ulôn beudôh sibagoe nyang meungadu. Sabab ka Lôn peuputôh keu Lôn peusapat bansa-bansa dan keurajeuen-keurajeuen guna keu Lôn peurhot meureuka Ulôn ateueh awaknyan. Bansaboh bumoe habéh tutong ngon apui beungéh Ulôn.\n9 Teuma óh lheueh nyan Ulôn ubah até bansa-bansa nyan, sampoe awaknyan jimeudoá ubak Ulôn mantong, dan hana ubak ilah-ilah nyang laén. Bansa-bansa nyan mandum jitaát ubak Ulôn.\n10 Meunan cit nibak Sudan nyang jiôh, umat Ulôn nyang meucrebre jijak dan jipeuseumah keureubeuen keu Ulôn.\n11 Bak watée nyan, he umat Lôn, gata hana peureulée malée sabab ka tabeurontak ubak Ulôn. Ulôn Lôn use soe-soe mantong ureuëng nyang sombong dan angkuh, dan gata hana ta beurontak le ateueh Ulôn di bukét Ulôn nyang suci.\n12 Disinan teuma Lôn peubiyeu tinggai teutab saboh bansa nyang miyueb até, nyang meuharab ubak Lôn tulông. Awaknyan jeuet tinggai disinan.\n13 Ureuëng Israel nyang na mantong tinggai, hana jipeubuet jeuhet le ateueh soe mantong; awaknyan hana meusulet le dan hana teuma jiteumipée. Awaknyan makmu dan seujahteura, dan hana meurasa teumakot keu soe mantong."\n14 He Israel, meusurak kheueh dan meuca-e! He Yerusalem, meugeumbira kheueh deungon sipeunoh até!\n15 Sabab TUHAN ka geupiôh geuhuköm gata; Gobnyan ka geu use bandum musoh gata. Gata geulindong lé raja Israel, TUHAN gata keudroe. Bak saát nyoe gata hana peureulée lé meurasa takot.\n16 Teuma teuka watée ureuëng-ureuëng jipeugah, "He Yerusalem, bék kheueh teumakot dan tabeue até.\n17 Gata geulindong lé TUHAN Allah gata nyang peukasa. Gata meunang sabab kuasa Gobnyan. TUHAN geumbira dan meusuka cita sabab gata, dalam gaséh Gobnyan geubri ubak gata udeb barô.\n18 Sabab gata, gobnyan meucaé geumbira lagée ureuëng nyang teungoh khanuri." Kheun TUHAN, "Malapeutaka nyang jiancam gata ka Ulôn peugadôh. keuhinaan gata ka Ulôn sampôh.\n19 Watée jih teuma teuka nyang teugöm gata Lôn peuhanco, dan ureuëng lapée Lôn peuseulamat; bandum ureuëng nyang teuböih Ulôn peuwoe lom teuma. Keuhinaan awaknyan Ulôn ubah jeuet keuhoreumatan; dipat mantong, bahpi bansigöm bumoe, awaknyan jipeumulia dan jipujoe.\n20 Watée jih teuma teuka, peunduduek gata nyang meutabu beba Lôn peuwoe lom. Gata Ulôn peumeusyeuhu bansigöm bumoe, dan keumakmuran gata Lôn peupuléh lom." TUHAN ka geupeugah haba.


Bék gata balaih dam dan bék gata banci ubak ureuëng laén, teuma cinta kheueh seusamoe gata lagée gata cinta ubak droe gata keudroe. Ulôn kheueh TUHAN. Imeum-Imeum 19:18\nTeuma TUHAN geubalaih buet ulôn nyang beuna sabab Gobnyan geuteupeue ulôn nyoe hana meusalah. Zabur 18:25\nDroeneueh jroh, ya TUHAN, dan galak neupeu amphon ureuëng nyang lakée amphon ubak Droeneueh, ureuëng nyang meudesya ubak Droeneueh teutab neugaséh ngon neusayang deungon gaséh nyang meulimpah. Zabur 86:5\nSijiôh timu nibak barat, sidubnyan kheueh geuböih dumna desya-desya geutanyoe. Zabur 103:12\nBah kheueh gata teutab peucaya dan seutia ubak Po teu Allah meunan cit seusabe gata. Ingat kheueh nyan dan takeubah kheueh lam até gata, mangat gata geugalak dan geuhareuga lé Po teu Allah dan manusia. Amsal 3:3,4\nTeuma ulôn Allah nyang sampôh desya gata, Ulôn peu amphon gata kareuna meunan kheueh sifeuet Ulôn; Ulôn hana Lôn ingat-ingat ubak desya gata. Nabi Yesaya 43:25\nMubahgia kheueh ureuëng nyang murah até; Allah teuma murah até keu ureuëng nyan! Matius 5:7\nMeunyoe gata tapeuamphon ureuëng nyang meusalah ubak gata, Bapak gata nyang na lam syeuruga pih geupeu-amphon keusalahan gata. Teuma meunyoe gata hana tapeuamphon keusalahan ureuëng laén, Bapak gata nyang na lam syeuruga pih hana geupeu-amphon keusalahan gata." Matius 6:14,15\nÓh lheueh nyan Petrus geujak ubak Isa dan geupeugah, "Tuhan, meunyoe syedara ulôn meudesya ateueh ulôn, sampoe padub goe ulôn peu-amphon ureuëng nyan? Peu kheueh sampoe troh tujoh goe?" Geujaweueb lé Isa, "Hana, kon sampoe tujoh goe, teuma tujoh ploh kali tujoh goe! Matius 18:21,22\nIsa geupeu habéh haba Gobnyan deungon geupeugah lagée nyoe, "Meunan cit deungon Bapak Ulôn di syeuruga teuma geupeusaneut ateueh gata maséng-maséng, meunyoe gata hana tapeu amphon rakan gata deungon ikhlaih." Matius 18:35\nDan meunyoe gata meudoá, teuma até gata hana mangat ubak sidroe-droe ureuëng, gata peuamphon kheueh ureuëng nyan ilée, mangat Bapak gata nyang na lam syeuruga geupeu amphon mandum desya-desya gata. Markus 11:25\n"Bék jeuet keu hakém ureuëng laén, mangat gata keudroe bék geupeu hakém lé Po teu Allah. Bék teuma gata huköm ureuëng laén, mangat gata keudroe hana geuhuköm lé Po teu Allah. Gata peuamphon kheueh keu ureuëng laén, mangat Po teu Allah geupeu amphon gata. Lukas 6:37\nIsa laju geumeudoá, "Ya Bapak, neupeuamphon kheueh awaknyan! Awaknyan hana jiteupeu peue nyang jipeubuet." Peukayan Isa laju jibagi-bagi lamkawan awaknyan ngon cara jiundi. Lukas 23:34\n"Hana Pak," jaweueb inong nyan. "Meunyoe meunan bah kheueh," kheun Isa, "Ulôn pi hana lôn huköm gata. Jinoenyoe jak kheueh, bék tapeubuet desya le." Yahya 8:11\nNyang sikeubiet jih, bah kheueh gata beugét até dan gaséh sayang sidroe ngon nyang laén, dan saléng peumeuáh lagée Allah pi geupeu amphon gata rot Almaseh. Efesus 4:32\nGata meuseuti saba sidroe ngon nyang laén, dan saléng tapeu amphon meunyoe na nyang troh dam ateueh ureuëng laén. Tuhan ngon mangat até geupeu amphon gata, ngon lagée nyan gata pih meuseuti beutateum peu amphon sidroe ngon nyang laén. Kolose 3:13\nUlôn teuma kupeu amphon bubena nyang salah nibak awaknyan, dan hana Lôn ingat lé desya-desya awaknyan." Ibrani 8:12\nJaga kheueh bék na sampoe meusidroe pi nyang teubiet nibak lingkongan ngon nibak jroh até Allah, mangat bék sampoe na lagée seunaman nyang meuracon lamkawan gata akhé jih jipeuteuka bala dan jipeurusak ureuëng ramé ngon racon nyan. Ibrani 12:15


Cut Nyak Dhiën - Wikipèdia bahsa Acèh, ènsiklopèdia bibeuëh\nCut Nyak Dhiën\n(Geupupinah nibak Cut Nyak Dhien)\nCut Nyak Dhiën (lahé: Lampadang, Keurajeuën Acèh Darussalam, 1848 – wafeuët: Sumedang, Jawa Barat, 6 Buleuën Siblaih 1908; geuseumiyup di Gunung Puyuh, Sumedang) nakeuh salah sidroë pahlawan nasional Indonèsia dari Acèh nyang meujuang geulawan Blanda bak masa Prang Acèh.\nWaktéë wilayah VI Mukim jisrang lé Blanda, gobnyan geupluëng, salang lakoë gopnyan Ibrahim Lam Nga geumeuprang geulawan Blanda. Ibrahim Lam Nga syahid di Glé Tarum bak 29 uroë Buleuën Nam 1878. Sabab nyankeuh Cut Nyak Dhiën beungèhgeuh that ngon geumeusumpah neuk peuancô Blanda.\nTeuku Umar, salah sidroë ureuëng rayek nyang geulawan Blanda, gopnyan geulakéë Cut Nyak Dhiën. Phon that Cut Nyak Dhiën h'an geutem, tapi kareuna Teuku Umar geubi idin meuprang, Cut Nyak Dhiën geutem meukawen ngon gopnyan bak thon 1880. Ureuëng nyan Neubri lé Allah sidroë aneuk dara nyang nanjih Cut Gambang. 'Oh lheuëh geumeugatib ngon Teuku Umar, gopnyan ngon Teuku Umar geumeuprang sajan geulawan Blanda.\nCut Nyak Dhiën yôh jidrop lé Blanda thôn 1905\nMeutapi, Teuku Umar abeh umu waktéë geulawan Beulanda di Meulaboh bak 11 uroë Buleuën Dua 1899, nyankeuh jeuët gopnyan geumeujuang sidroë lam uteuën Meulaboh ngon padum droë pasukan nyang geupimpin lé Cut Nyak Dhiën. Cut Nyak Dhiën bak masa nyan ka na saket keu'ieng ngon seupôt mata, nyankeuh jeuët salah sidroë aneuk buah gopnyan nyakni Pang La'ôt geujak brithèë pat gopnyan ubak Blanda meusabeub weuëh. \nDudoë gopnyan jidrop ngon jime u Banda Acèh. Di sinan gopnyan jipeuubat ngon puléh bacut. Meutapi keureuna na gopnyan, ureuëng Acèh meutamah seumangat geulawan Blanda. Gopnyan pih mantong na geupeugah haba ngon ureuëng Acèh nyang gohlom jidrop lé Blanda. Nyankeuh pasaijih Cut Nyak Dhiën jime u Sumedang. Cut Nyak Dhiën wafeuët bak 6 uroë Buleuën Siblaih 1908 ngon geuseumiyup di Gunung Puyuh, Sumedang.\nWikimedia Commons na mèdia nyang na hubôngan ngön: Cut Nyak Dhien\n^ Teuku Umar ngoen Cut Nyak Dhien, Dua droe ureueng nyang geu bila Rakyat Aceh\n^ Jejak Perjuangan Cut Nyak Dien Selama di Pengasingan hingga Akhir Hayat\nGeurumpök nibak "https://ace.wikipedia.org/w/index.php?title=Cut_Nyak_Dhiën&oldid=117231"\nTerakhir diubah pada 4 Buleuen Duwa 2020, pukul 20.42


1 Tesalonika 5 (ACEH)\n1Syedara-syedara, hana peureulée kamoe teumuléh keugata pajan watée jih nyang paih hainyan teuma teujadi.\n2Sabab gata keudroe tateupeue ngon jeulaih that bahwa Uroe Tuhan teuka nyan teuma trok lagée pancuri nyang teuka bak watée malam.\n3Meunyoe na ureuëng jipeugah, "Banmandum aman dan teuntram," teuma bak watée nyan kheueh ngon hana teusangka-sangka awaknyan teuma jitimpok lé binasa, dan hana meusidroe pih nyang hase jipeuseulamat droe. Hai nyan teuma teuka ngon hana teusangka-sangka, lagée peurasaan sakét jitôh aneuëk nibak sidroe ureuëng inong nyang keuneuk jipeulahé aneuëk.\n4Teuma gata kon ureuëng nyang udeb lam seupôt, sanpoe uroenyan keubiet teukeujot that gata lagée jiteuka lé pancuri.\n5Gata banmandum na kheueh ureuëng nyang udeb lam trang; gata jitamong lam uroe nyang trang. Tanyoe kon ureuëng nyang udeb lam seupôt; atawa nyang jitamong nibak malam nyang seupôt.\n6Sabab nyan geutanyoe hana jeuet taéh-éh mantong lagée ureuëng laén. Tanyoe meuseuti waspada dan pikeran tanyoe meuseuti trang.\n7Watée malam teuka manusia jijak éh, dan nibak malam teuka teuma ureuëng jeuet keumabök.\n8Teuma geutanyoe nyoe jitamong nibak ureuëng-ureuëng nyang peungéh dan trang; sabab nyan pikeran tanyoe meuseuti trang. Geutanyoe meuseuti teutab meuiman ubak Tuhan dan tagaséh keu ureuëng-ureuëng laén meunan cit tameuharab ngon yakén bahwa Po teu Allah teuma geupeu seulamat tanyoe. Nyan kheueh sinjata nyang peulindong geutanyoe nibak meujuang talawan seupôt.\n9Allah geupiléh geutanyoe kon keu teuhuköm, teuma geupeu seulamat meulalu Tuhan geutanyoe Isa Almaseh.\n10Gobnyan maté keugeutanyoe mangat bak watée Gobnyan teuka singoh !!-- aléh geutanyoe mantong udeb, aléh geutanyoe ka maté !!-- tanyoe meuteumé udeb meusajan ngon Gobnyan.\n11Sabab nyan, bah kheueh gata teutab saléng tadurong dan saléng tapeukong, saban lagée nyang teungoh gata peubuet nibak watée nyoe.\n12Syedara-syedara, kamoe meulakée ngon meuharab that mangat gata tahareuga ureuëng-ureuëng nyang mubuet lamkawan gata; na kheueh awaknyan nyang ka geupiléh lé Tuhan keu jipimpén dan jibri naseuhat gata.\n13Peusaneut kheueh ateueh awaknyan ngon sihoreumat-horeumat jih dan ngon cinta gaséh sabab taingat peue nyang awaknyan peubuet. Udeb kheueh sabe lam keuadaan rukon.\n14Meunan cit kamoe lakée, Syedara-syedara, seugah kheueh ngon gét keu ureuëng nyang hana jitem keureuja; peutabah kheueh até ureuëng teumakot; tulông kheueh ureuëng nyang peureulée teutulông dan saba kheueh ateueh mandum ureuëng.\n15Jaga kheueh mangat bék na nyang jibalaih buet nyang jeuhet ngon buet nyang jeuhet. Meu-useuha kheueh sabe keu tapeubuet nyang gét, sidroe ateueh nyang laén dan ateueh mandum ureuëng.\n16Bah kheueh gata sabe lam keuadaan geumbira,\n17dan meudoá kheueh sabe.\n18Lam keuadaan peue mantong bah kheueh gata meusyukoe, sabab nyang lagée nyan kheueh nyang Allah lakée nibak gata sibagoe ureuëng nyang udeb meusaboh ngon Isa Almaseh.\n19Bék kheueh gata keukang Roh Allah.\n20Bék kheueh gata anggab phui mantong haba-haba nyang geupeutrok lé Roh Allah.\n21Peue-peue mantong meuseuti teu ujoe, dan nyang gét harôh teuseutôt.\n22Peujiôh kheueh peue-peue mantong nyang jeuhet.\n23Seumoga Allah keudroe nyang bri ubak geutanyoe seujahteura, geupeujeuet gata keu ureuëng-ureuëng nyang biet-biet udeb khusos keu Po teu Allah. Seumoga Allah geujaga bansaboh anggota tuboh gata, bah kheueh roh, jiwa meunan cit tuboh gata, sampoe hana meucupa bak watée Tuhan Isa Almaseh teuka lom teuma.\n24Allah, nyang ka geutawök gata, teuma geupeubuet hainyan sabab Gobnyan seutia.\n25Doá kheueh keukamoe, Syedara-syedara!\n26Meumat-mat jaroe kheueh banmandum seucara meusra sibagoe syedara ureuëng Kristen.\n27Ateueh kuasa Tuhan, ulôn lakée ngon meuharab that mangat gata baca surat nyoe keumandum syedara nyang saboh iman.\n28Seumoga Tuhan geutanyoe Isa Almaseh geubri beureukat ateueh gata.\nDownload Audio MP3 (1 Tesalonika 5):


Ghana - Wikipèdia bahsa Acèh, ènsiklopèdia bibeuëh\nGhana nakeuh saboh neugara nyang na di kawasan Afrika Barat. Neugara nyan meuceuë ngon Panté Gadéng blah rot barat, Burkina Faso di barôh, Togo di timu, ngon Lhôk Nugini di tunnong. Luwah wilayahjih rab duwa go luwah pulo Jawa. Ghana nakeuh saboh neugara nyang meuhasé coklat paléng rayeuek di dônya, na cit alumunium nyang paléng le di Afrika. Dilèe neugara nyan nanjih Panté Meuh, namn "Ghana" teuka nibak Keurajeuën Ghana (adak pih wilaayah keurajeuën nyan hana dum luwah Ghana jinoe).\n(Inggréh: "Bibeuëh ngon Adé")\nJangeun bansa: Hail the Name of Ghana\n(dan banda rayeuk) Accra\n- Waki Presiden John Dramani Mahama\nuroe 6 buleuën lhèe thôn 1957\n- Ie (%) 3,5%\n- Keunira 2010 23.869.800 (50)\n- Peunadat 87/km2 (83)\nSeugolom jameun jitamong peunjajah keunan Ghana nakeuh neuduëk nibak padum-padum boh keurajeuën jameun, lagèe keurajeuën lam pucôk Ashanti ngon padum boh neugara Fante di sipanyang panté. Mandum keurajeuën dsinan ka jimeuniaga ngon bansa Iërupa peuë lom lheuëh na hubôngan ngon bansa Portugéh bak abad keu-15.\nGhana nakeuh neugara kulét itam Afrika nyang phôn that meuteumeung cok meurdèka nibak peunjajah. Neugara nyan jicok pulang meurdèka nibak Britania Raya thôn 1957. Bak thôn 2005 jumeulah ureuëng duëk na keuh meu jumeulah 21.029.853 droe.\nWikimedia Commons na mèdia nyang na meupawôt ngön: Ghana\nGeurumpök nibak "https://ace.wikipedia.org/w/index.php?title=Ghana&oldid=122684"\nTerakhir diubah pada 31 Buleuen Siplôh 2020, pukul 12.05\nÔn nyoe seuneulheueh geupeusaneut bak 31 Buleuen Siplôh 2020, poh 12.05.


Googlebot - Wikipèdia bahsa Acèh, ènsiklopèdia bibeuëh\nGooglebot geupeunan keu web crawler ata Google. Googlebot nyan na dua boh, na nyang keu desktop na cit nyang keu hapé keu ureueng ngui bak Smartphone. Situih web geutanyoe meujan-jan jitamong jih cit u dalam, yakni Googlebot Desktop ngon Googlebot Smartphone. Geutanyoe tateupue meunyi Googlebot nyan na jitamong, jeuet takalon nibak string agen ureueng ngui lam request jih.\nAdak beurangkaban mandua bot nyan jiseutot lagèe atôran droe jih nyang jeuet takalon nibak robots.txt, sampoe geutanyoe han teuntèe jeuet ta atô keudroe teuh pue keu Googlebot nyang Smartphone atawa Desktop\nNamun, kedua jenis perayap mematuhi token produk yang sama (token agen pengguna) di robots.txt, sehingga Anda tidak dapat secara selektif menargetkan Ponsel Cerdas Googlebot atau Googlebot Desktop menggunakan robots.txt.\n^ a b https://developers.google.com/search/docs/advanced/crawling/googlebot\nGeurumpök nibak "https://ace.wikipedia.org/w/index.php?title=Googlebot&oldid=137048"\nÔn nyoe seuneulheueh geupeusaneut bak 16 Buleuen Duwa 2022, poh 23.31.


Wordplanet: Titus - Aceh Bible - New Testament / Titus - Christian duties\n1 Aneuëk ulôn Titus! Ulôn, Paulus, kutuléh surat nyoe sibagoe hamba Allah dan rasui Isa Almaseh. Ulôn geupiléh dan geu-utus keu teutulông ureuëng-ureuëng piléhan Allah mangat beujeuet teuga iman awaknyan. Meunan cit ulôn museuti kubimbéng awaknyan mangat jituri ajaran nyang beuna nyang jipeurunoe lé agama tanyoe.\n1 Teuma gata, Titus, bah kheueh gata tapeurunoe ajaran nyang beutôi.\n2 Bri kheueh naseuhat bak ureuëng agam nyang tuha, mangat awaknyan jiteun droe, bijaksana dan udeb sibagoe ureuëng nyang patot teuhoreumat. Meunan cit awaknyan seutia jimumat bak ajaran nyang beutôi nyang teuka nibak Allah, jigaséh ngon sampoereuna dan meudeurita ngon até nyang tabah.\n3 Meunan cit teuma gata bri kheueh naseuhat keu ureuëng-ureuëng inong nyang tuha mangat peurangoe awaknyan saban lagée peue nyang patot keu ureuëng nyang udeb khusos keu Po teu Allah. Ureuëng nyan hana jeuet jifiteunah ureuëng laén, dan hana jeuet banggi keu ié kreueh. Awaknyan meuseuti jipeurunoe hai-hai nyang gét,\n4 deungon lagée nyan awaknyan jeuet jididek inong-inong nyang mantong muda beujigaséh keu lakoe dan aneuëk-aneuëk jih,\n5 jeuet keu ureuëng bijaksana, udeb jih gleh dan jeuet keu ma rumoh tangga nyang jroh nyang taát ubak lakoe jih. Deungon na lagée nyan hana ureuëng nyang hase jihina haba nyang teuka nibak Po teu Allah.\n6 Meunan cit teuma, bri kheueh naseuhat keu ureuëng-ureuëng muda mangat awaknyan jeuet keu ureuëng bijaksana.\n7 Lam hai peue mantong, bah kheueh gata jeuet keuteuladan pi-e nyang jroh. Meunyoe gata peurunoe, gata beu biet-biet jujoe dan beutôi-beutôi.\n8 Peuguna kheueh tutoe haba nyang bijaksana, nyang hana hase jipeubeuáh lé gob, mangat lawan-lawan gata jeuet keumalée sabab hana hai-hai nyang brok nyang hase jipeugah keugeutanyoe.\n9 Namiet-namiet bah kheueh jitaklok ubak amphon jih, dan jipeumangat até jih lam hai peue mantong. Awaknyan hana jeuet jibantah,\n10 atawa jiceumeucue. Bah kheueh awaknyan jipeuleumah droe bahwa jihnyan gét dan seutia, mangat ngon sikeueb awaknyan nyang lagée nyan ureuëng laén jipujoe keuhai ajaran Po teu Allah, nyang peuseulamat geutanyoe.\n11 Sabab Allah ka geutunyok rahmat Gobnyan guna teupeuseulamat banmandum umat manusia.\n12 Rahmat Allah nyan teudidek geutanyoe mangat hana lé meuantok ngon meulakée Gobnyan dan hana taseutôt kheun donya nyoe. Geutanyoe geudidek keu udeb lam donya nyoe deungon tateupeue tapeuteun droe, jujoe dan seutia ubak Po teu Allah.\n13 Jinoenyoe geutanyoe teungoh tapreh-preh Uroe nyang taharab-harab nyan; nibak Uroe nyan donya teuma jikalon keuagongan Isa Almaseh, na kheueh Allah Maharayeuk dan Raja Peuseulamat tanyoe.\n14 Gobnyan ka geukeureubeuen droe Geuh keudroe keugeutanyoe guna keugeupeu beubaih geutanyoe nibak mandum nyang jeuhet, dan geupeujeuet geutanyoe saboh umat nyang beubaih nibak desya-desya dan nyang jeuet keu milék Gobnyan mantong, dan meunan cit nyang biet-biet jipeubuet nyang gét.\n15 Purunoe kheueh banmandum nyan, dan naseuhat kheueh dan marit kheueh ngon ureuëng nyang deungoe ngon peunoh wibawa. Dan bék kheueh meusidroe ureuëng pi nyang jingieng gata deungon hina.\n1 Peuingat kheueh ubak anggota jeumaáh gata mangat awaknyan jideungoe ubak peue nyang geukheun lé peumimpén-peumimpén dan nyang mat kuasa neugahra, lom taát dan jitem peubuet tieb-tieb hai nyang jroh.


Bida antara revisi nibak "Gunong" - Wikipèdia bahsa Acèh, ènsiklopèdia bibeuëh\nBida antara revisi nibak "Gunong"\nGeunantoë tiëp 4 Buleuen Lapan 2020 06.03\nGeunantoë tiëp 4 Buleuen Lapan 2020 05.37 (peusaneut)\nGeunantoë barô bak 4 Buleuen Lapan 2020 06.03 (peusaneut) (pubateuë)\n[[Beureukaih:Damavand in winter.jpg|jmpl|ka|250px|Gunong Damavand ]]\n'''Gunong''' nakeuh saboh rupa muka bumoë. Rupa gunong deuh damavand Amol rod keu nakeuh meusagoë lhèë deungon saboh pucôk bak sagoë nyang paléng manyang. Pucôk gunong nakeuh sagoë gunong nyang paléng seumpét, nibak nyan laju u sagoë miyubjih laju meutamah luwah. Sagoë paléng ateuh geupeunan pucôk. Sagoë paléng yub geupeunan gaki gunong. Keuneulheuhjih, gunong nyan leubèh manyang nibak tanoh lingkajih.\nGeurumpök nibak "https://ace.wikipedia.org/wiki/Kusuih:MobileDiff/120652"


Matius 4 (ACEH)\n1Óh lheueh nyan Isa laju geuba lé Po teu Allah u padang pasi mangat ji-ujoe lé Iblih.\n2Peuet ploh uroe peuet ploh malam Isa hana geumakheun. Óh lheueh nyan barô kheueh jiteuka deuk.\n3Laju teuka Iblih sira jipeugah, "Gata kon Aneuëk Allah? Nah, neuyue kheueh ubak batée-batée nyoe beujeuet keu ruti."\n4Geujaweueb lé Isa, "Didalam Alkitab na teutuléh: Manusia hana hase udeb deungon ruti mantong, teuma nibak tieb-tieb feureuman nyang geupeugah lé Po teu Allah."\n5Óh lheueh nyan Iblih laju jiba Isa u Yerusalem, banda suci nyan, dan jikeubah Gobnyan u ateueh pucak Baét Tuhan.\n6Laju Iblih jipeugah ubak Gobnyan, "Gata kon Aneuëk Po teu Allah? Meunyoe meunan, neugrob kheueh u miyueb; sabab didalam Alkitab na teutuléh lagée nyoe, ‘Allah teuma geuyue malaikat-malaikat Gobnyan geulindong gata, awaknyan teuma geusambot gata deungon jaroe awaknyan, mangat gaki gata hana tupéh ateueh batée.’"\n7Geu jaweueb lé Isa, "Teuma lam Alkitab na cit teutuléh lagée nyoe, ‘Bék gata ujoe Tuhan Po teu Allah gata.’"\n8Óh lheueh nyan Iblih jiba Isa ubak pucak gunong nyang paleng manyang dan jitunyok ubak Gobnyan bandum keurajeuen donya deungon sigala keukayaan nyang na disinan.\n9Laju Iblih jipeugah ubak Isa, "Bandum nyoe teuma ulôn jok keu Gata, meunyoe Gata neutem sujut neuseumah ulôn."\n10Geujaweueb lé Isa, "Kah jak keudeh, he Iblih peunggoda! Dalam Alkitab na teutuléh: Seumah kheueh Tuhan, Allah gata, dan layani kheueh Gobnyan mantong!"\n11Akhé jih Iblih nyan laju jitinggai Isa, dan malaikat-malaikat pih teuka geujak layani Gobnyan.\n12Watée geudeungoe Yahya pumanö ka jipeutamong lam glab, Isa laju geupeu siblaih droe u Galilea.\n13Gobnyan geutinggai Nazaret, laju geuduek di Kapernaum bak binéh Danau Galilea di daerah Zebulon dan Naftali.\n14Sabab Isa geupeubuet hai nyang lagée nyan, teuma teujadi kheueh peue nyang ka geupeugah lé Nabi Yesaya:\n15"Tanoh Zebulon dan tanoh Naftali, bak rot jak u danau, meurandeh Krueng Yordan, Galilea kon tanoh ureuëng Yahudi!\n16Bansa nyang udeb didalam seupôt ka jikalon trang nyang hu muble-ble! Keu nyang tinggai lam nanggroe nyang seupôt mawöt ka jiteubiet cahya trang!"\n17Phon saát nyan Isa laju geujak seumeugah, "Meutobat kheueh nibak sigala desya-desya gata, sabab Po teu Allah teuma bagaih geuteuka geumat peurintah sibagoe Raja!"\n18Watée Isa teungoh geujak bak panté Danau Galilea, deuh geukalon dua droe neulayan, awaknyan na kheueh Simon (Nyang meunan Petrus) deungon adoe jihnyan, Andreas. Awaknyan teungoh jidrob uengkot bak danau nyan deungon jeue.\n19Isa laju geupeugah ubak awaknyan bandua, "Jak keunoe, seutôt kheueh Ulôn. Ulôn teuma Lôn peurunoe gata tajak jeue manusia."\n20Ban jideungoe haba nyan awaknyan bandua langsong jibeudôh jitinggai jeue jihnyan disinan dan laju jiseutôt Isa.\n21Isa geujak laju, laju deuh teuma dua droe ureuëng meusyedara nyang laén, awaknyan na kheueh Yakobus dan Yahya, aneuëk-aneuëk Zebedeus, awaknyan meusajan-sajan deungon bapak jih keudroe teungoh cob jeue didalam peurahô. Dan Isa laju geutawök awaknyan,\n22dan awaknyan laju jitiek disinan peurahô dan ureuëng syiek jihnyan, laju jijak ho nyang geujak Isa.\n23Di Galilea, Isa geukeulileng bansaboh nanggroe dan geuseumeubeuet di rumoh-rumoh iébadat. Gobnyan geupeusampoe Haba Gét bahwa Po teu Allah teuma geumat peurintah. Dan Gobnyan geupeu puléh teuma ureuëng-ureuëng nyang sakét dan cacat.\n24Haba keuhai Isa nyan ka meugah bansaboh nanggroe Siria, sampoe ramé that ureuëng jijak bak Gobnyan. Awaknyan nyang teuka ubak Gobnyan na teuma jiba ureuëng-ureuëng nyang keunong meubagoe macam peunyakét dan keusosahan. Ureuëng-ureuëng nyang jitamong roh jeuhet, nyang sakét sawan, dan nyang lapée, bandum ureuëng nyan geupeu puléh lé Isa.\n25Jai lumpah na ureuëng nyang seutôt Isa bak watée nyan. Na nyang teuka nibak Galilea, na nyang nibak siploh boh banda, nibak Yerusalem, nibak Yudea, dan na teuma nyang nibak nanggroe meurandeh Yordan.


Masyarakat Aceh: Hoe Ka Wali Nanggroe, Pakon Hana Sue Sagai? - NASAJA BERITA\nHome › Aceh › demo › PT. EMM › wali nanggroe\nMasyarakat Aceh: Hoe Ka Wali Nanggroe, Pakon Hana Sue Sagai?\nNasaja Berita - Banda Aceh, Dum nan brat ka demo lam padum uroe nyoe di kanto Gubernur Banda Aceh, dan di Beutong Ateuh dari Nagan Raya pih ka mulai tron bak jalan. Geumat spanduk untuk lakee izin tambang PT.EMM nyan dicabot le pemerintah Aceh.\nApa na sit meujak kalon baroe uroe demo bak kanto Gubenur. Sampe inoehat Pak Plt Gubernur, Nova Iriansyah, hana meupat pong lom. Na nyang peugah di Medan, na nyang peugah di takengon, na nyang peugah di Hermes Hotel. Aleh toh nyang beutoi, hana meuphom sit. Hana roh meupasang alat pelacak bak kupiah pak Plt. Adak meudeh mangat ta lacak, lagee lam phelem Jacky Chan.\nSeubab hana tanggapan sapu lom seucara langosng teurhadap pendemo, maka kalinyoe ka na nyang tanyong, "Hoe ka Wali Nanggroe?"\nteumasuk salah sidroe jih Haekal Afifa nyang merupakan Ketua Institut Peradaban Aceh dan seukaligus Sekjen Sadar atawa Solidaritas Aktivis Dayah untuk Rakyat.\nHaekal Afifa geuharap nyan Wali Nanggroe dan ketua DPRA beu geumeusue, geumeureumpok sit deungon mahasiswa nyang teungoh demo, bah pih nyang tujuan awak demo meureumpok Pak Nova nyang sampe inoehat uroe hana meupat lom. Meunan Apa baca bak Liputan Aceh.\nSeubab meunyoe hana ya rugo lah tanyoe udep lam neugara demokrasi meunyoe aspirasi Mahasiswa dan rakyat hana geutem deungo dan geusambot le petinggi naggroe Aceh.\nBahkan leubeh nibak nyan, le masyarakat nyang tanyong bak pefsbuk. "Hoe ka Wali Nanggroe, pakon hana sue sagai, jeh aneuk mahasiswa demo." Ka kon meunan tulesan, nyang meukeusud statuih pesbuk ureung nyan lagee nyan.\nNyan poto ata bak gugel Apa cok, dari Acehsatu.com, neu peu idin Apa cok poto beh.\n0 Response to "Masyarakat Aceh: Hoe Ka Wali Nanggroe, Pakon Hana Sue Sagai?"


Prabowo Gohlom Jiucap Seulamat Keu Jokowi, Gerindra: Bèk Paksa-Paksa - NASAJA BERITA\nHome › Indonesia › Jokowi › peulitek › Pilpres 2019 › prabowo › Sidang MK\nPrabowo Gohlom Jiucap Seulamat Keu Jokowi, Gerindra: Bèk Paksa-Paksa\nNasaja Berita - Jakarta, Prabowo sampe inoehat gohlom jiucapkan seulamat lom keu Jokowi dan Ma'ruf Amin seubab ka meunang, teuileh jeut keu Presiden dan Waki Presiden Indoneh, padahai kalheuh jiputuskan sidang MK untuk bhaih sengketa hasil Pilpres.\nPartai Gerindra geulake bak ureung nyang yu-yu Prabowo untuk ucapkan seulamat keu Jokowi beu rayek saba, dan bek paksa-paksa, hana meupu cap dum.\n"Mantong panyang watee sampe uroe pelantikan, jadi beu seulow." Kheun politikus Gerindra Hendarsam Marantoko, watee diskusi bak restoran d'consulate, di jalan Hasyim Wahid, Jakarta Pusat bunoe (Sabtu 29/6) seugolom Leuho. Apa hana soe pakat bak restoran meusigo pih. Adak jipakat pih han meujak, mangat that Da Mulah magun di rumoh.\nPrabowo ngon Sandiaga pih hana hadir bak acara penetapan pemenang le KPU singoh uroe Aleuhad (30/6). Meunurot rencana meunan, han geuhadir. Tapi meunurot Herdarsam, soe tu'oh eunteuk uroe pelantikan keudeh buleun 10, Prabowo ngon Sandiaga geujak dan geuucapkan selamat. Jadi han geubrie paksa inoehat.\n"Jameun thon 2014 na lagoe geujak bak pelantikan dan geuucap seulamat. jadi track record Prabowo jeulaih." Lanjot Hendarsam nyan.\n"Jih cara peugah haba (style) ureung nyan kon beda-beda. Klaheuh geusampaikan geuhormati, nyan makna jih leubeh luah daripada seudeudar kheun seulamat." Nyan ban bak geusambong bacut teuk.\nMeunan Apa baca bak Detik bunoe lheuh seumayang Asa. Keupu jijak paksa Prabowo, hana meupu cap dum. Jan nyang geuucap, geuucap geuh. Pu gabuek geutanyoe hana meupu cap. Tanyoe keuneuk ucap, tuleh ju seutatuih bak pesbuk. Ka hana geubaca le Jokowi, kakeuh jibaca le rakan bak pesbuk. Adak Apa pih hana lom meuucap, dan hana soe paksa pih. Nasaja kiraju.\n0 Response to "Prabowo Gohlom Jiucap Seulamat Keu Jokowi, Gerindra: Bèk Paksa-Paksa"